25.02.2018. 11:14h 25.02.2018. 11:29h\nGotovo sve promene u Srbiji kretale su iz Beograda i očekujem da to bude i sada slučaj, izjavio je kandidat za gradonačelnika koalicije "Da oslobodimo Beograd" Dragan Šutanovac i objasnio da je protivnik te koalicije "ovaj režim" sa kojim, posle izbora, sigurno neće biti partner u vlasti. Beograd jeste svetionik Srbije i očekujem da promene krenu i ovog puta iz Beograda, predvideo je on i procenio da će, posle pravno obavezujućeg sporazuma Beograda i Prištine, biti parlamentarnih izbora, otprilike 2019. godine.\nNaša koalicija će nastaviti da sarađuje, najavio je Šutanovac, jer se mi nismo skupili zarad jednog izbornog ciklusa, već smatramo da je vreme da dođe do promena u Srbiji. Upitan o rezultatu koalicije na beogradskim izborima, Šutanovac je odgovorio da nikad nije licitirao sa procentima, ubeđen da "prelazimo cenzus i da to uopšte nije tema".\n(FOTO) LIDER DEMOKRATA SE PRISETIO VOJNIČKIH DANA: Šutanovac objavio fotke u uniformi, tviteraši oduševljeni\nOn je, pri tome, ukazao da neki, koji sebe nazivaju istraživačima, a sve vreme su kreatori javnog mnenja, koaliciji "Da oslobodimo Beograd" ne daju adekvatne prognoze. A, ako me pitate šta je uspeh, istakao je Šutanovac, to je da koalicije koje su naspram ove vlasti, posle izbora 4.marta, naprave dogovor o formiranju nove vlasti. Prema njegovom stavu, za koaliciju Demokratske stranka, Nove stranke, Socijaldemokratske stranke i Zelene ekološke stranke, partneri nisu one stranke koje su sada na vlasti.\nNapominjući da će se tek videti ko će od ostalih preći cenzus, Šutanovac je poručio da ne vidi socijaliste kao moguće partnere, kao što ne vidi ni Srpsku naprednu stranku (SNS) ili njihove koalicione partnere. Na pitanje da li bi koalicija "Da oslobodimo Beograd", u slučaju boljeg rezultata protivkandidata Dragana Đilasa, njega i podržala za gradonačelnika Beograda, Šutanovac je uzvratio da će se o tome razgovarati posle izbora.\nPitanje podrške biće uslovljeno pitanjem programa koji smo ponudili građanima, jer smatramo da je naš program najcelishodniji i najrealniji, ocenio je Šutanovac, ističući da je "naša lista zasigurno najbolja koju je DS ikada ponudila građanima". On je predočio da će se insistirati da kvalitetni, ljudi sa iskustvom, dođu na pozicije da upravljaju Gradom, "ali ne da to bude podela po kvotama, kako je bilo u neko ranije vreme".\nŠutanovac smatra da DS nije otvorila nijedan front prema opoziciji, niti se bavila drugim listama i kandidatima, već da je, naprotiv, u ovoj kampanji najnapadanija stranka. Interesantno, kada se napada DS, to ne izaziva neku veliku brigu, primetio je Šutanovac, ali ako DS nekome odgovori, onda je to kvarenje harmonije u opoziciji. Šutanovac je objasnio da on lično i koalicija "Da oslobodimo Beograd", nijednog momenta ove izbore nisu pretvorili u izbore za "mesiju opozicije".\nInsistramo na tome da se uvaži ono što je činjenica, a to je da su sve promene u prošlosti izvedene zahvaljujući DS i da je DS noseći stub promena u Srbiji, ocenio je Šutanovac. On je ponovio da se koalicija "Da oslobodimo Beograd" ne takmiči sa opozicijom i opet naglasio da je "naš protivnik ovaj režim".\nOd 2012. godine, prema stavu Šutanovca, nema fer kampanja u Srbiji, dok je pristup u medijima ograničen, ali je sada situacija da je DS ograničen nastup i u nekim opozicionim medijima.\nOn ukazuje da vlast želi da izlaznost bude što manja, jer zahvaljujući organizaciji i takozvanim "kapilarnim glasovima", SNS računa da će izvesti na glasanje sigurne birače. To je manjina u Beogradu i, ukoliko Beograđani odgovore da ne žele ovu vlast, da žele da je smene i izađu na glasanje, siguran sam da će 5. marta neko drugi formirati upravu Grada, rekao je Šutanovac.\nNiko ne priželjkuje nemire, naša ideja je da pobedimo u fer uslovima, da pobedimo hemijskom olovkom, a ne na ulici, rekao je Šutanovac, reagujući na izjavu predsednika SNS Aleksandra Vučića da će čestitati protivnicima pobedu, ukoliko to bude slučaj, ali da nemire neće dozvoliti. Zašto oni prizivaju te nemire, upitao je Šutanovac, koji može samo da pretpostavi da je to želja da se motiviše njihovo biračko telo da odbrani Vučića, jer se plaše rezultata koji već 4. marta uveče mogu biti negativni za njih.\nNajavljujući šta će u tom slučaju biti prioritet koalicije "Da oslobodimo Beograd" u prvih 100 dana, on je rekao da će najpre biti preispitani svi ugovori koji se tiču "Beograda na vodi", tendera o nabavci jelke i izgradnji fontane. Paralelno će se pripremati digitalni udžbenici i biće plaćano predškolsko obrazovanje onima koji nemaju novca, dodao je Šutanovac i rekao da će se raditi i na novoj saobraćajnoj mreži, jer GSP nije iskorišćen u meri u kojoj je potrebno.\nGENERAL SRETO MALINOVIĆ: Šutanovac će biti odličan gradonačelnik\nAnaliziraće se i sva radna mesta u Gradskoj upravi i javno-komunalnim preduzećima, napomenuo je Šutanovac, pošto iskustvo pokazuje da veliki broj ljudi koji su tamo zaposleni po ugovoru o delu u stvari radi kampanju za SNS.\nMi nismo koalicija koja obećava besplatan prevoz za sve, besplatne vrtiće, ne obećavamo brzi metro i ne prodajemo karte za metro, koji se ne može izgraditi u četiri godine.\nSve što smo dali kao obećanja su realna na bazi analiza ljudi koji imaju znanja i iskustva, naglasio je Šutanovac.\nOn, međutim, smatra da se danas svako ko kaže da će raskinuti ugovor o "Beogradu na vodi" i porušiti te kule u stvari bavi populizmom i demagogijom.\nOno što može da se uradi i što ćemo uraditi jeste da sprovedemo ozbiljnu pravnu ekspertizu da vidimo da li je moguće raskinuti taj ugovor, a da to ne košta građane Srbije, rekao je Šutanovac.\nOn je objasnio da namerno kaže Srbije, jer je moguće da je šteta u milijardama evra, ukoliko se jednostrano raskine ugovor, koji je možda i napravljen da bi se jednog momenta raskinuo u korist stranog partnera, a na štetu svih građana Beograda. Šutanovac je naveo i da je u ovom trenutku teško reći šta bi mogala biti sadržina pravno obavezujućeg sporazuma sa Prištinom, ali je činjenica da je Evropska unija tim sporazumom obavezala Srbiju, ukoliko želi napredak u evropskim integracijama.\nPo saznanjima Šutanovca, to će biti 2019. godine, pošto je vreme odlaganja rešenja problema za nama. Vučić će morati da povlači figure i da nam konačno saopšti kakva je njegova vizija, jer je ideja dijaloga oko kosovskog rešenja pitanje populizma i marketinga, ocenio je Šutanovac i zaključio da se razgovor o tome ne vodi ni u parlamentu Srbije.\nŠUTANOVAC: Beograd nisu beton, asfalt i staklo, već ljudi\nSPREMNI ZA BEOGRADSKE IZBORE: Izborna lista "Da oslobodimo Beograd" predstavila predizborni program\nŠUTANOVAC NASTAVIO KAMPANJU POSETOM LAZAREVCU: Novac građana troši se na besmislene projekte\nDragan Šutanovackoalicijeizboripostizborne koalicijeDragan Đilaspodrškabeogradski izborilokalni izbori


Forum nemačkih i srpskih pravnika › Made-in-Germany.rs\nU Beogradu je prošle sedmice osnovan Forum nemačkih i srpskih pravnika, na konferenciji povodom obeležavanja 16 godina rada advokatske kancelarije TSG Tomić Sinđelić Groza.\nPo rečima Igora Samardžića, jednog od osnivača Foruma i suvlasnika advokatske kancelarije u Nemačkoj, saradnjom sa advokatima iz drugih zemalja je utvrđeno da se sve više inostranih kompanija interesuje za srpsko pravo. Jedan od razloga je i to što su Nemci kao investitori veoma prisutni u Srbiji.\n– Ideja za formiranje ove asocijacije javila se nakon što je grupa pravnika iz dve zemlje utvrdila da postoji realna potreba za takvim udruženjem. Članovi su pravnici iz Nemačke i Srbije, a cilj nam je da poboljšamo saradnju u oblasti pravnih tema i unapredimo razmenu iskustava, kako bismo što bolje prezentovali nemačko pravo u Srbiji. Takođe, želimo da budemo na raspolaganju srpskom pravu kada je reč o institucijama i pravnim temama Nemačke – objasnio je Samardžić, a prenosi „eKapija“.\nForum nemačkih i srpskih pravnika organizovaće edukacije i pisanje određenih pravnih komentara na konkretne teme, kao na primer u oblasti radnog prava za koje se Samardžić specijalizovao. On dodaje da se radi o vrlo interesantnoj temi i za Srbiju, pogotovo u svetlu pridruživanja Evropskoj uniji.\nInače, centralna tema ove konferencije bila je primena međunarodnih standarda u srpskom ugovornom pravu i međunarodni pregovori. Na skupu je bilo je reči i o srpskom građanskom zakoniku, na kome se radi već godinama, a profesor Slobodan Perović predstavio je prednacrt ovog dokumenta.\nTema druge sesije bili su međunarodni standardi u prodaji robe i međunarodna trgovina, a prisutnima je kroz razgovor sa pravnicima i advokatima predstavljena sudska praksa i pravni okvir koji postoji u Srbiji, Hrvatskoj, Sloveniji, Italiji i Nemačkoj.\n– Opredelili smo se za najznačajnije zemlje regiona i države koje su najprisutnije kod nas, kako bismo razmotrili detalje u evropskim okvirima. Kada govorimo o ugovornom pravu, postoji jedan jako važan dokument – Bečka konvencija o međunarodnoj prodaji robe, koje naše firme i nisu tako svesne, a koja se automatski primenjuje između zemalja potpisnica, osim ako ugovorom nije izričito isključena. Ona uvodi jedan poseban režim i standarde i zato na ovaj način pokušavamo da ojačamo svest o Bečkoj konvenciji, koja postoji od 1980. godine – objasnio je Predrag Groza.\nOd MiG na 29/10/2016 / AKTUELNO / Ostavite komentar


Konačno poznato: Kovid pasoš će obavezno imati šest podataka – radiosabac.com\n13:07 09.03.2021 Preuzmite kraći link\nKonačno je poznat sadržaj elektronskog sertifikata o vakcinisanju, odnosno kovid pasoša na nivou Evropske unije.\nKako je za Jutarnji list pojasnio Krunoslav Capak, šef Hrvatskog zavoda za javno zdravstvo i član Nacionalnog štaba civilne zaštite, sertifikat će obavezno sadržavati:\nnaziv vakcine koja je korišćena\nbar kod kojim će moći da se očitaju podaci\nCapak je pojasnio da još ne postoje vizualna rešenja, nego samo dogovor na nivou EU o sadržaju sertifikata, odnosno, kako se kolokvijalno zove, kovid pasoš.\n“S obzirom na to da se ide na smart rešenje, trebaće do tri meseca da to profunkcioniše Naime, još se na nivou Unije razgovara hoće li građani koji su se vakcinisali dobiti smart kartice ili će imati kod koji će se moći očitati na mobilnom telefonu”, rekao je Capak.\nIpak, za početak korišćenja potvrda o vakcinaciji moglo bi da prođe i više od tri meseca, što zavisi od toga hoće li tada vakcina biti dostupnija mnogo većem broju ljudi u EU nego što je to sada slučaj.\n“Zasad nijedna zemlja EU nije donela odluku o prelasku granice na osnovu vakcinacije. Postoje bilateralni dogovori, tako i mi imamo neke bilateralne razgovore da međusobno priznamo potvrde. Definisan je izgled potvrde, ali zasad se koriste samo u medicinske svrhe, a ne u svrhu prelasku granice”, rekao je Capak.\nPotpredsednik hrvatske vlade Davor Božinović rekao je da bi 17. marta Evropska komisija trebalo da izađe s prvim draftom dokumenta za kovid pasoše.\n“Videćemo što će u njemu biti. Delovi toga su izašli kroz evropske i hrvatske medije. Možda će taj sertifikat biti jedinstven”, rekao je Božinović.\nKrajem februara su se lideri EU načelno dogovorili da se na nivou bloka uvede jedinstveni sertifikat sa potvrdom o vakcinisanju koji bi osobama koje ga poseduju omogućio putovanja bez graničnih mera, a možda i posete nekim kulturnim ili sportskim događajima.\nIako, pojedinosti još nisu poznate, predsednica Evropske komisije Ursula fon der Lajen je rekla da će biti potrebno oko tri meseca da se uspostavi sistem sertifikata o vakcinaciji.\nNemačka se odlučila za IBM za elektronski sertifikat o vakcinaciji\nNemačka vlada odlučila je da američkom koncernu IBM da posao izrade elektronskog pasoša o vakcinaciji u toj zemlji, saznaje “Biznis insajder”.\nList, pozivajući se na krugove unutar vlade Nemačke, navodi da je IBM pobedio nemački Telekom koji je prošle godine zajedno sa SAP razvio “korona vorn” aplikaciju.\nMinistarstvo zdravlja zatražilo je ponude od više kompanija, a prema poverljivim podacima vakcinisani će dobiti digitalni pasoš preko centara za vakcinaciju, lekarskih ordinacia, putem sertifikata o vakcinaciji.\nSertifikat o vakcinaciji će najpre vakcinisanom biti uručen u papiru (2 de kod) ili direktno preko jedne aplikacije na pametni telefon.\nPreko aplikacije, koju sada treba da razvije IBM, restorani, prodavnice, fitnes centri, hoteli i sve druge ustanove mogu da regulišu pristup time što mogu proveriti da li je lice vakcinisano.\nIBM-u je ovaj posao veoma unosan, jer, kako piše list, prema dokumentaciji Ministarstva, po sertifikatu će dobijati 50 evro centi.\nTo bi, ako se uzme u obzir predviđena stopa vakcinacije od 80 odsto, godišnje oko 65 miliona ljudi, to jest 32,5 miliona evra, preneo je Tanjug.\nPrema planu nakon zvanične objave odluke vlade digitalni pasoš bi trebalo da bude izrađen u roku od osam nedelja, što će omogućiti da od juna vakcinisani dobiju taj elektronski dokument.


Niš: Srbin smisli - Nemac radi\nAutor: Jugmedia\t15.11.2011 12:40 am\nNIŠ – Za potrebe automobilske industrije, ali i Evropske svemirske agencije, prototipe mernih uređaja i opreme za toplotnu obradu metala konstruiše i razvija petnaestak mladih stručnjaka iz oblasti informacionih tehnologija i elektroinženjerstva iz Niša, Leskovca i Vranja.\nU nemačkim fabrikama, dakle, proizvode ono što „srpska pamet“ osmisli, a ovdašnji kadrovi koji održavaju IT infrastrukturu za 160 kompanija u Nemačkoj dokaz su kako ne moramo uvek da budemo „jeftina radna snaga“ – zadužena za poslove koji niko drugi ne želi da radi!\nDve decenije po diplomiranju na Elektronskom fakultetu, Nišlija Miodrag Kostić (44) konačno je dobio priliku da stečeno znanje i valorizuje – postao je jedan je od onih koji, već dve godine, razvijaju prototipe u preduzeću „Infoterm“. Firmu je u Srbiji osnovala nemačka kompanija „MME“, vlasnici su braća Mikulović, poreklom iz Srbije, a ono što se isproba kraj Nišave, potom, serijski se proizvodi u nemačkim fabrikama, za potrebe „Mercedesa“, „Forda“, Evropske svemirske agencije…\nSa Miodragom su i kolege po struci: Miljan Milanović i Aleksandar Atanasović, iz Niša, te Predrag Ristić, iz Vranja, i Marko Minić, iz Leskovca.\nISPADA da je lakše konstruisati deo za svemirsku letilicu, nego pronaći nekog na jugu Srbije, ko komunicira na nemačkom jeziku – ukazuje na jedan od problema Marko Minić, direktor preduzeća, otkrivajući kako im je potreban saradnik za kontakte sa nemačkim kompanijama čiju IT infrastrukturu održavaju.\n– Nemam osećaj da sam nečija jeftina radna snaga, iako je činjenica da stručnjaci mog profila u bilo kojoj evropskoj kompaniji zarađuju tri puta više. Ali, ovde sam sa porodicom i prijateljima, a bavim se i poslom koji volim i znam da radim – ističe Miodrag, dok docent dr Dragan Živanović, menadžer razvoja u niškom preduzeću, procenjuje da je IT industrija velika šansa ne samo za jug Srbije, već i za čitavu državu.\nČinjenica da, ipak, nije zaustavljen odlazak naših stručnjaka preko granice – tvrdi – veliki je gubitak. Jer, primera radi, za samo godinu dana, niški mali tim u EU je izvezao usluge vredne 100.000 evra.


EYCA Evropska omladinska kartica » Work and Travel\nLeto provedeš u SAD, upoznaš kulturu, usavršiš jezik, malo proputuješ, a da te to iskustvo ili ništa ne košta ili malo košta – novac zarađuješ radeći studentske sezonske poslove! Na ovaj način ti se pruža prilika da finansiraš svoj boravak u SAD i da na taj način bolje upoznaš američku kulturu, običaje, način života, stekneš nova prijateljstva i usavršiš engleski jezik.\nFULL – mi ti nalazimo i posao\nProgram Work&Travel pripada programima kulturne razmene. Osnovan je sa ciljem da stranim studentima pomogne da upoznaju život u SAD uz minimalne troškove. CIEE, naš partner iz SAD, se bavi programima kulturne razmene već 60 godina. IUVIA NVO zastupa/promoviše CIEE u Srbiji.


Ostvaren Đinđićev san\n23.12.2009 19:00 | Glas Srpske\nBEOGRAD - Podrška Srbiji za ulazak zemlje u Evropsku uniju je i opravdanje vizije Zorana Đinđića, piše londonski "Tajms". Članstvo u EU nije samo nagrada već znači i cementiranje mladih demokratija u jednu zajednicu, navodi list.\n"Tajms" ocjenjuje da zahtjev za prijem u Evropsku uniju nudi Srbiji nadu da će prevazići svoju "mračnu" skoriju prošlost i da podnošenje zahtjeva označava "postepeno ali važno" izvlačenje zemlje iz mračne prošlosti - ubistva Zorana Đinđića 2003.\nPodrška Srbiji za ulazak zemlje u EU je i opravdanje Đinđićeve vizije, a ako zemlja bude ispunila obaveze koje donosi učlanjenje, onda će promjena biti više nego simbolična, ističe uvodničar "Tajmsa".\nSrbija će morati da ubrza reforme ekonomskog i pravnog sistema i Ustava da bi se kvalifikovala za članicu EU, što će trajati godinama - dok najvažnija stvar koju će Vlada morati da uradi ne uživa masovnu podršku naroda, a to je izručenje preostalih haških optuženika pravdi, ističe "Tajms".\nPotpredsjednik Vlade za evropske integracije Božidar Đelić je po povratku iz Stokholma, gostujući u vijestima B92, izjavio da Srbija podnošenjem zahtjeva za kandidaturu za punopravno članstvo u EU počinje novu eru i novu etapu evropskih integracija, ali i da jedan od uslova za dobijanje statusa kandidata ostaje i saradnja sa Haškim tribunalom.\n- Uvek se od nas postavlja pitanje da li postoji neka skrivena namera, neka skrivena agenda ili uslov koji nije još saopšten. Ne, nema nikakvog drugog uslova osim pune saradnje sa Haškim tribunalom - kaže Đelić.\n- To će biti uslov i za ratifikaciju punog sporazuma o ratifikaciji, to će ostati i uslov da dobijemo status kandidata. Ukoliko nastavimo punu saradnju, odradimo sve reforme koje su pred nama i sve ono što očekuje Evropska komisija od zemlje članice, onda bi u najbržem mogućem koraku mogli da dobijemo status kandidata do kraja 2010. godine - rekao je Đelić.\nOn je kazao i da je dobro što Španija preuzima predsjedavanje EU od Švedske, jer i ta zemlja podržava Srbiju na evropskom putu.\nSrbija dogodine kandidat\nPredsjednik Srbije Boris Tadić izjavio je da očekuje da Srbija iduće godine dobije status kandidata za članstvo u Evropskoj uniji.\nNa prijemu koji je u njegovu čast preksinoć organizovao švedski šef diplomatije Karl Bilt, Tadić je poručio da će Srbija biti pozitivno iznenađenje u Evropi sljedeće godine i zahvalio Biltu i Švedskoj na pomoći Srbiji u evropskim integracijama. Karl Bilt je rekao da je, u širem kontekstu evropskih odnosa, od važnosti to što je Srbija odlučila da podnese zahtjev za članstvo.\nPoslije podnošenja zahtjeva za kandidaturu, Srbija postaje pravno sigurnija zemlja i, samim tim, atraktivnija za ulaganja, ocjenjuju stručnjaci. Ipak, veću novčanu podršku kroz pretpristupne fondove Srbija može da očekuje tek kada zvanično postane kandidat za ulazak u Uniju.\nDio sredstava, 50 miliona evra bespovratne pomoći iz pretpristupnih fondova, Unija je dodijelila Srbiji, i to za podršku buyetu.\nSvake godine, iz pretpristupnih fondova Srbija dobija 200 miliona evra bespovratnih sredstava, a odnedavno joj je na raspolaganju i novac iz takozvanih fondova zajednice koji se koristi u naučne svrhe i za razvoj malih i srednjih preduzeća.\nBorn: Od Srbije sve zavisi\nOd Srbije zavisi koliko će trajati njen put ka punopravnom članstvu u EU, izjavio je državni sekretar Ministarstva spoljnih poslova Njemačke Volf-Ruthart Born.\n- Vizna liberalizacija je dobar korak, ali put koji predstoji nije jednostavan. Srbija je prošla dio puta i zato vjerujem da će i ostatak puta ka EU preći uspješno - naveo je Born na prijemu za goste iz Srbije organizovanom u sjedištu njemačkog Ministarstva spoljnih poslova u Berlinu.


Airport Transfer Belgrade :: Taxi prevoz do popularnih destinacija\nBeograd taxi transfer\nUkoliko još uvek niste posetili Beograd, onda bi definitivno trebalo da to uradite. Turistički gledano, Beograd je jedna od najatraktivnijih destinacija jugoistočne Evrope. Kao glavni grad Srbije, Beograd ima oko 1 600 000 stanovnika što ga čini četvrtim najvećim gradom jugoistočne Evrope posle Istanbula, Atine i Bukurešta. Zbog svoje pozicije na ušću Dunava i Save, ali i zbog svoje tradicije i duha, Beograd u svakom smislu vredi posetiti.\nAko planirate posetu Beogradu, nemojte se dozvoliti da vam prevoz do Beograda predstavlja problem. Uz Airport transfer Belgrade možete dobiti najjeftiniji taksi prevoz (bilo da vam je potreban prevoz do aerodroma Nikola Tesla ili do bilo koje druge lokacije) i najjeftiniji kombi prevoz do Beograda iz bilo kog mesta u regionu.


UČEŠĆE CIVILNOG DRUŠTVA U PROCESU EVROPSKIH INTEGRACIJA – KCSF\n1. Koja je uloga civilnog društva u procesima evropskih integracija?\nCivilno društvo ima važnu ulogu u izradi i primeni politika, posebno u okviru procesa evropskih integracija. Važnost saradnje sa civilnim društvom je istaknuta uvođenjem člana 11 u Lisabonski ugovor Evropske unije u kojem se navodi važnost civilnog dijaloga kao i uslovljavanje od strane EU za države Zapadnog Balkana da podstaknu ovaj dijalog na način da civilno društvo vrši svoju ulogu u ovom procesu i da poveća nivo demokratskog predstavljanja društva.\nNa Kosovu se učešće civilnog društva u procese evropskih integracija razvija u dve platforme, a to su saradnja civlnog društva sa institucijama EU i civilno društvo- lokalne institucije.\n2. Koji mehanizmi EU-a su otvoreni za organizacije civilnog društva na Kosovu?\nGlavni mehanizmi saradnje između organizacija civilnog društva i institucija EU na Kosovu jesu: Dijalog o procesu Stabilizacije i Pridruživanja (SAPD), Evropski instrument za demokratiju i Ljudska Prava (EIDHR), IPA Instrument EU za predpristupnu pomoć i doprinos OCD-a Izveštaju o napretku.\nOsnovni cilj političkih i tehničkih sastanaka u okviru Dijaloga za proces stabilizacije-pridruživanju je da se prate i nadgledaju reforme Kosova i proces približavanja EU. U okviru političkog dijaloga, OCD se svake godine pozivaju na sastanak koji se održava dan pre plenarne sednice SAPD-a, gde one imaju mogućnost da predstave svoju procenu i zabrinutost o poslednjim zbivanjima, bazirajući se na oblast njihove stručnosti, dok predstavnici EK-a ova pitanja i probleme pokreću zvanično tokom službenih plenarnih sastanaka između EK-a i kosovskih vlasti.\nEvropski instrument za demokratiju i Ljudska Prava (EIDHR) je glavni instrument Evropske Komisije za podršku civilnog društva i ovaj se instrument primenjuje na Kosovu još od 2008. godine.\nIPA – Program asistencije pre-učlanjenja (IPA) je instrument Evropske Komisije koji ima za cilj tehničku asistenciju državama Zapadnog Balkana. U zadnje vreme, OCD se konsultuju i tokom programiranja Indikativnog dokumenta za višegodišnje planiranje (MIPD).\nIzveštaj o napretku –Evropska kancelarija na Kosovu takođe poziva da komentarišu OCD-e za pripremu Izveštaja o napretku kada je civilno društvo u mogućnosti da pošalje svoje zapažanja direktno Kancelariji EU o oblastima njihove ekspertize.\n3. Šta predstavlja Dijalog o procesu stabilizacije i pridruživanja?\nKomunikacijom “Kosovo – Ispunjavanje Evropske perspektive”, odobrenom od strane Komisije u novembru 2009. godine je započet intenzivan politički dijalog, Dijalog o procesu stabilizacije i pridruživanju. U okviru DpSP se održavaju politički i tehnički sastanci da prate i nadgledaju reforme Kosova i proces približavanja EU, a posebno u vezi sa podvučenim prioritetima u Evropskom partnerstvu odobrenom od strane Saveta Evrope 18. februara 2008. godine. Sastanci o Dijalogu PSP-a su predvođeni od strane Evropske Komisije i Vlade Kosova. Svaki sastanak rezultira kasnijim zajednički dogovorenim aktivnostima koje se moraju preduzeti od strane kosovskih vlasti. Plenarni sastanci dijaloga o SAp-u se održavaju jednom godišnje. Do sada je organizovano na desetine sastanaka u cilju produbljivanja tehničkih dogovora u oblasti pravde, slobodi i bezbednosti; inovaciji, informacionom društvu, i socijalnim politikama; trgovini; unutrašnjem tržištu i konkurenciji; poljoprivredi i ribarstvu; transport, sredini, energiji i regionalnom razvoju; ekonomskom razvoju. Sektorski sastanci dijaloga PSP-a se održavaju jednom godišnje u Prištini ili u Briselu. Vreme između sastanaka omogućava primenu preporuka i aktivnosti o kojima je usaglašeno mišljenje.\n4. Koji su mehanizmi Vlade Kosova otvoreni za civilno društvo na Kosovu?\nGlavni mehanizmi Vlade Kosova koji su otvoreni za civilno društvo su: 1) Nacionalni savet za evropske integracije koji predvodi Predsedništvo; 2) Operativna grupa (task force) za evropske integracije predvođena Ministarstvom za evropske integracije; 3) Komisija za evropske integracije Skupštine Kosova; 4) Ministarstvo Evropskih integracija, uglavnom za programiranje finansijske pomoći i primenu projekata iz oblasti obrazovanja, komunikacije i informacije.\n5. Koja je uloga Nacionalnog saveta za evropske integracije?\nNacionalni savet za evropske integracije predvođen od strane Predsedništva (NCEI) je konsultativan i koordinacioni forum koji ima za cilj formulisanje nacionalnih sporazumnih politika Republike Kosovo za evropske integracije, olakšavajući koordinaciju aktivnosti svih strana koje su uključene. Savet je oformljen i predvođen od strane Predsednice Kosova. U ovoj strukturi je civilno društvo predstavljeno sa tri člana. Predstavnici civilnog društva su izabrani nakon otvorenog procesa imenovanja. Tri predstavnika civilnog društva dolaze iz organizacija koje imaju iskustvo i projekte iz oblasti evropskih integracija, kao što su Kosovska Fondacija za Civilno Društvo (KCSF) i Kosovska Fondacija za otvoreno društvo (KFOS) ili predstavljaju mrežu sa uticajem na Kosovu kao što je Platforma Civikos.\n6. Koja je uloga Operativne grupe za evropske integracije?\nOperativna grupa za evropske integracije je nacionalni mehanizam razvoja koncenzusa koji ima za cilj da okupi različite stručnjake iz svih vladinih i nevladinih struktura u zemlji sa ciljem sveobuhvatne diskusije i analize trenutnog stanja, kao i o izazovima koje treba rešiti u okviru procesa evropskih integracija. Namera operativne grupe je da poveća napore i angažovanje putem učešća i doprinosom svih zainteresovanih strana u vladi, politici, akademskom životu, civilnom društvu, medijima, i drugima od interesa za procese evropskih integracija. Ovo se događa putem organizovanja rada u 7 tematskih okruglih stolova. U ovoj strukturi se pozivaju predstavnici civilnog društva na osnovu njihove stručnosti u određenim oblastima s ciljem da doprinesu i predstave pitanja koja treba rešiti, dok se neki tematski okrugli stolovi predvode od strane stručnjaka koji dolaze iz civilnog društva. Zasnivajući se na izazovima koji proizilaze iz tematskih okruglih stolova, operativna grupa će doći do konkretnih preporuka o strateškim politikama u vezi procesa evropskih integracija. Glavni cilj operativne grupe jeste razvoj Nacionalne strategije za evropske integracije.\n7. Kako je civilno društvo uključeno u programe IPA i EIDHR?\nInstrument za pretpristupnu pomoć (IPA) je instrument Evropske Komisije koji ima za cilj tehničku asistenciju usmerenu državama sa perspektivom za učlanjenje. Kancelarija EU na Kosovu konsultuje OCD-e za opis projekata putem jedne Zajedničke komisije nadgledanja da bi se osigurala najveća efikasnost pomoći i izbegavanje duplikacija. Takođe, civilno društvo se konsultuje i tokom programiranja Indikativnog dokumenta za višegodišnje planiranje (MIPD) kao i Godišnjih planova za asistenciju od strane IPA za Kosovo i takođe direktne asistencije za civilno društvo bilo preko IPA ili regionalnog ili kosovskog instrumenta EIDHR.\n8. Šta predstavlja Izveštaj o napretku Evropske Komisije i koji je doprinos civilnog društva u izradi izveštaja Evropske Komisije o napretku za Kosovo?\nIzveštaji o napretku se donose od strane Evropske Komisije za svaku državu Zapadnog Balkana uključenu u Proces stabilizacije i pridruživanju. Ovi izveštaji opisuju odnos između država Zapadnog Balkana i Evropske unije. Ove izveštaje Evropska Komisija uglavnom donosi u jesen svake godine. Izveštaji su odraz jednogodišnjih dostignuća, neuspeha i izazova reformi koji proizilaze iz Kopenhaških kriterijuma, znači političkih, ekonomskih kriterijuma i evropskih standarda. Ovim Izveštajem o napretku se vrši razmatranje kapaciteta država koje imaju za cilj članstvo u EU po pitanju ispunjenja evropskih standarda što znači usklađivanje njenih zakona i politika sa onima iz Acquis Communautaire EU. Napredak za svaku državu u Zapadnom Balkanu se meri na osnovu donešenih odluka, usvojenih zakona, i sprovedenih mera. S ciljem obezbeđenja podjednakog pristupa, zakoni ili mere koje su u pripremi ili čekaju na usvajanje neće biti uzete u obzir. Ovaj pristup govori o podjednakom tretmanu i objektivnoj proceni za sve zemlje. Izveštaji o napretku se pišu za svaku zemlju Zapadnog Balkana posebno i imaju istu strukturu. Izveštaji analiziraju političku situaciju ovih zemalja što se tiče sledećih oblasti: funkcionisanje institucija, demokratija, vladavina prava, ljudska prava, zaštita manjina, regionalna pitanja, ekonomske reforme, finansijske reforme i one iz sektorijalnih oblasti EU.\n9. Od kojih programa za zajednice ima koristi civilno društvo na Kosovu?\nIPA – Instrument za predpristupnu pomoć –koji ima za cilj podršku procesu stabilizacije i pridurživanja putem tehničke asistencije;\nEIDHR –Evropski instrument za demokratiju i ljudska prava je glavni instrument Evropske komisije za podršku civilnom društvu;\nTAIEX –je program tehničke pomoći i razmene informacija koji ima namenu da uskladi, primeni i osnaži zakonodavstvo EU;\nTwinning – je instrument saradnje između javne administracije (uprave) država članica EU sa državama korisnicima; i\nTEMPUS – program koji ima za cilj podršku visokom školovanju putem projekata saradnje univerziteta.


Web stranica Vlade TK - Premijer Hodžić sastao se s menadžemntom Zaharexa povodom odobrene finansijske pomoći toj firmi\nPremijer Hodžić sastao se s menadžemntom Zaharexa povodom odobrene finansijske pomoći toj firmi\nPremijer Tuzlanskog kantona Kadrija Hodžić upriličio je danas prijem za direktora kompanije Zaharex d.o.o Srebrenik, koja je nedavno pretrpjela velike štete zbog požara.\nImajući razumijevanje za poslovanje firmi u poteškoćama na posljednjoj sjednici Vlada TK odobrila je 93.000 KM kompaniji Zaharex d.o.o. Srebrenik u svrhu refundacije minimalne bruto plaće za oktobar, novembar i decembar 2021.godine, za 52 radnika zaposlena u proizvodnom pogonu koji je uništen u požaru 13. oktobra 2021.godine.\n„Refundirali smo minimalne bruto plaće za 52 radnika, koja su bila zaposlena u pogonu, koji je stradao u požaru. Time smo ispunili obećanje koje smo dali neposredno nakon požara, budući da smo nakon te nesretne situacije odmah posjetili Zaharex, te izrazili spremnost za razumijevanje situacije u kojoj se ova firma nalazi," kazao je premijer TK, Kadrija Hodžić. Poručio je da na ovaj način Vlada TK pokazuje da ima razumijevanja za poteškoće privrede, koja će i u narednom periodu biti u fokusu djelovanja Kantonalne vlade.\nDirektor kompanije Zaharex, Mirnes Mehmedović, zahvalio se Vladi TK i premijeru Hodžiću na nesebičnoj pomoći, podsjetivši da su članovi Vlade TK dan nakon požara posjetili tu kompaniju i iskazali raumijevanje.\n„Vrlo brzo nakon toga Vlada TK je reagovala i uplaćena su nam sredstva u vidu sufinansiranja minimalnih plata i doprinosa, to su za nas veoma značajna sredstva u ovom momentu", dodao je Mehmedović.\nZbog uništenih proizvodnih pogona i prestanka rada proizvodnje u kompaniji Zaharex koja upošljava 151 radnika, bio je evidentan problem zadržavanja 52 radnika koji su radili u tim pogonima. S ciljem podrške očuvanju radnih mjesta Vlada TK je odlučila podržati kompaniju Zaharex, te im dati podstrek za što bržu ponovnu uspostavu proizvodnje u pogonima.\nSastanku su također prisustvovali i ministar finansija TK, Vedran Lakić, ministar privrede TK, Mevludin Hodžić, savjetnica premijera TK, Fatima Mehmedović i šef proizvodnog pogona kompanije Zaharex, Azur Ibrić.


Džoni Dep i Amber Herd sporazumno okončali brak\nIzvor\tTanjug\tavgust 17, 2016\nLOS ANĐELES - Holivudski par Džoni Dep i Amber Herd postigao je dogovor o sporazumnom razvodu braka pošto je glumica povukla tužbu da je suprug fizički zlostavljao.\nDep je, prema navodima TMZ, pristao da Heder isplati sedam miliona dolara.\nDep (53) i Herd (30), koji su 18 meseci bili u braku, oglasili su se zajedničkim saopštenjem u kom su naveli da je njihova veza bila "veoma strastvena, ponekad nestabilna, ali uvek ispunjenja ljubavlju".\nU saopštenju se dodaje da će Herd novac koji bude dobila od razvoda dati u dobrotvorne svrhe, prenela je agencija AFP.\nDep i Herd su se venčali u februaru prošle godine.\nUpoznali su se na snimanju filma "The Rum Diary" 2011. godine, kada je glumac još uvek bio u vezi sa francuskom glumicom Vanesom Paradi sa kojom ima dvoje dece - sina Džeka i ćerku Lili-Rouz.\n« Od siromaštva, teškog detinjstva i droge do jedne od najpoželjnijih žena na svetu BILA JE BOŽANSKI LEPA I MISTERIOZNO JE UMRLA: Holivudsku divu ubio suprug?! »\nKavijar je jedna od najskupljih stvari na svetu Kilogram tako dostiže cenu od 35.000…\nNamerno izazvala saobraćajku da deci dokaže da bog postoji\nBakari Varen iz američke države Džordžija uhapšena je nakon što je namerno izazvala…\nGlumica plesom UBILA muškarca | VIDEO\nGlumica Tifani Hediš je u emisiji kod Džimija Felona priznala da je tokom jedne Bar micve…\nModna kuća pokrenula novi trend u tetoviranju: Da li vam se sviđa?\nTetovaže u vidu poruka iscrtanih na predelu ključnih kostiju su poslednji trend koji je…


Vesti online / Slobodno Vreme / Putovanja / Oprezno birajte smeštaj: Evo zašto ne treba da verujete hotelskim zvezdicama\nOprezno birajte smeštaj: Evo zašto ne treba da verujete hotelskim zvezdicama\nPre nego što bukiramo određeni hotel, obično na Internetu tražimo utiske drugih posetilaca. Međutim, različiti sajtovi korite različite "ocene" hotela - ponegde su ocene dijamanti, negde su zvezdice...\nČuvajte se prilikom izbora hotela: Svi imamo različita očekivanja\nEvo zašto ne bi trebalo da verujemo zvezdicama koje hoteli dobijaju onlajn.\n- Problem je u tome što su ocene hotela različite, nema nekakvih tačno utvrđenih standarda po kojem se ocene daju, i zbog toga jeteško sa sigurnošću utvrditi koliko je smeštaj dobar, dok ne odete u hotel - kaže Džejn Rejnolds, urednica sajta Oyster gde se ocenjuju hoteli.\n* Evropske metropole: Gde je najjeftiniji hotelski smeštaj?\n* Šta dobijate za 5 zvezdica u Španiji, a šta u Francuskoj?\nOsim toga, problem je u tome što se ocenjivanje hotela razlikuje od zemlje do zemlje - ono što je hotel sa tri zvezdice u jednoj državi, u drugoj je hotel sa pet zvezdica, na primer.\nTakođe, ako pogledate utiske gostiju na sajtovima poput Tripadvisora ili bilo kog drugog, trebalo bi da imate na umu da ono što je za nekoga ocena četiri zvezdice, za vas su možda dve.\nNa primer, ljudi koji su više putovali, navikli su na veći standard, možda će dati hotelima lošije ocene jer nisu ispunili njihova očekivanja, a za vas bi taj smeštaj bio sasvim zadovoljavajući.\nDovoljno je zbunjujće što dve osobe mogu različito da ocene isti hotel, a da ne govorimo o tome koliko se evropske ocene razlikuju od američkih ili od britanskih.\n- Četiri zvezdice prema oceni Evropljana često nisu isto što i četiri zvezdice prema oceni Britanaca - kaže Džejn Rejnolds.\nI ono najvažnije - hoteli mogu da odaberu ocene koje žele da prikažu, tvrdi Tejlor Kol iz Hotels.com. To znači da mogu da izbegnu prikazivanje loših ocena.\nStručnjaci savetuju da pre nego što "padnete" na zvezdice hotela na Internetu, kontaktirate hotel i pitate prema čijem mišljenju je to smeštaj sa određenim brojem zvezdica, kao i koji je standard za ocenjivanje - udobnost, usluga, dizajn...\nPUTOVANJA Turisti obožavaju Havaje, ali tamo ne vole turiste


Islamska zajednica u Bosni i Hercegovini - Korištenje hormonalne spirale kao vida kontracepcije\nDobili smo pitanje o dozvoljenosti korištenja hormonske spirale u islamu. Naime, ona se ugrađuje u ruku i ona u krv ubacuje odredjene hormone koje sprečavaju začeće. Ugrađuje se po ljekarskom pregledu i određivanju vrste hormona koji će se ubrizgavati ovisno po krvnoj grupi pacijentkinje, a svako dvije godine se obnavlja. U ovom slučaju razlog ugradnje bi bio planiranje i odgađanje trudnoće radi školovanja žene.\nTrajna sterilizacija bilo kojeg od supružnika zbog toga što ne žele više djecu šerijatski nije dopuštena. Taj postupak je suprotan ciljevima šerijata, posebno onom koji se odnosi na zaštitu porodice potomstva. Dozvoljeno je koristiti neštetna i reverzibilna kontraceptivna sredstva radi planiranja porodice, odnosno privremenog sprječavanja začeća, kada to potreba iziskuje, a u to se može ubrojati i školovanje žene.


Kragujevac za očuvanje domaće poljoprivrede a protiv GMO – Portal NAŠE SELO\n„Srbija bez GMO – dva zakona, 20 godina“ naziv je projekta koji uz podršku grada Kragujevca realizuje Udruženje „Prvi prvi na skali“. Projektom su, pored ostalog, predviđena predavanja priznatih stručnjaka iz ove oblasti, koja će biti održana u Skupštinskoj sali u septembru, oktobru i novembru sa ciljem da se javnost upozna sa genetski modifikovanim sistemom ishrane, kako je pravno regulisana ova oblast i u kojoj meri je GMO prisutan u Srbiji.\nZabrana prozvodnje i prometa GMO u Srbiji regulisana je Zakonom i kontrolu u skladu sa njim sprovodi fitosanitarna inspekcija koja kako kaže Dejan Milošević, autor projekta i osnivač Udruženja „Prvi prvi na skali“ nije u mogućnosti da kontroliše sve.\nNa žalost svake godine javljaju se incidenti, uglavnom na teritoriji Sverozapadne Srbije. Kako ističe Milošević, najveći problem predstavlja prekogranična trgovina.S obzirom na to da postoji zakonska zabrana za GMO, na građanima je kao i na udruženjima koja se bave zaštitom životne sredine da prijavljuju slučajeve jer zbog nelegalnih radnji štetu imaju građani a ugroženo je i nečije zdravlje.\nPosted on February 16, 2022 February 21, 2022 Author Sonja Cvetković\nČlanice EU usvojile su 10. februara nova pravila radi bržeg odobravanja bioloških sredstava za zaštitu bilja koja sadrže mikroorganizme a sa ciljem da se smanji upotreba hemijskih pesticida. Očekuje se da četiri usvojena pravna akta stupe na snagu u novembru i obezbede da biološka rešenja mogu da zamene hemikalije koje „znatno brže“ izlaze na tržište, […]\nGrad Kraljevo objavio je javni poziv za kupovinu dve seoske kuće sa okućnicom i dodelu paketa pomoći za izbeglice koje su od 1991. do 1995. godine stekle status izbeglice u Republici Srbiji, a zainteresovani mogu da konkurišu od 8. jula do 22. avgusta. Pravo na konkurs imaju izbeglice koje žive u kolektivnim centrima ili nekom […]\nRupa u budžetu veća od tri milijarde evra\nTakmičenje orača 25. i 26. septembra u Novom Selu kod Vrnjačke Banje\nPosted on May 12, 2021 May 20, 2021 Author Sonja Cvetković


Radojičić: Gradnja novog mosta polovinom februara | MONDOBA\nRadojicic Novi most u Toplicama polovinom februara\n4. July, 08:02\nRadojičić: Gradnja novog mosta polovinom februara 0 Podijeli Podijeli na facebook Podijeli na twitter Podijeli na viber Pošalji na mail\n29.01.2020. / 11:09 11:13\nRadojičić: Gradnja novog mosta polovinom februara\nAutor SRNA 29.01.2020. / 11:09 11:13\nGradonačelnik Banjaluke Igor Radojičić izjavio je danas da očekuje da će polovinom februara početi gradnja novog mosta u naselju Srpske Toplice.\nRadojičić je potvrdio da je na ponovljeni tender za izgradnju novog mosta stigla jedna ponuda, podsjetivši da je jesenas tender pao, pošto je stigla jedna ponuda sa visokom cijenom.\n"Sad je došla opet samo jedna ponuda, ali sa manjom cijenom, tako da smo oborili cijenu za oko 250.000 KM i ponuda je prihvaćena, Očekujem da do polovine februara počnemo sa gradnjom mosta u Toplicama", rekao je Radojičić novinarima.\nRadojičić je potvrdio da je na javni poziv za organizaciju manifestacija u okviru "Proljeća u Banjaluci" stiglo rekordnih 135 prijava, ističući da se počelo sa daleko manjim obimom i ambicijom 2018. godine i da su tada manifestacije održavane u terminima oko Dana grada, 22. aprila.\nGradonačelnik Banjaluke je rekao da se blok događaja "Proljeće u Banjaluci" odnosi na period 10. aprila do 10. juna, a da je cilj da se ponovo podigne život u Banjaluci sa mnogo dešavanja, pošto nakon zimskih i novogodišnjih praznika obično nastupa prilično "mrtav" period.\n"Februar je nekako najdepresivniji mjesec u godini u svakom pogledu i vremenski i događajima, tako da već od aprila pokušavamo da dignemo grad i slijedi dva mjeseca kulturnih, sportskih, zabavnih, turističkih i gastronomskih događaja", dodao je Radojičić.\nOn je rekao da je prošle godine u periodu april-jun održano malo manje od 100 događaja koji su za nekoliko miliona KM podigli promet u Banjaluci i dodao da se očekuje da ove godine budu prebačeni i ti parametri.\n"Tradicionalno su u tom periodu i polumaraton, moto-fest i događaji oko Dana grada i `Ćevap fest` i niz različitih manifestacija", naveo je Radojičić.\nOn je rekao da je zadovoljan posjetom turista za novogodišnje praznike, ističući da je ona bila čak i iznad očekivanja.\n"U tri novogodišnje noći bilo je u zbiru više od 40.000 ljudi, `Zimska varoš` na Trgu Krajine je vrlo dobro radila i svi parametri pokazuju da smo od 15. decembra do kraja januara imali znatan rast u uslugama koje su od značaja za grad", rekao je Radojičić.\nOn je naglasio da su novogodišnji praznici povećali prihode u trgovini i ugostiteljstvu i uslugama za više od četiri miliona KM.\n"Svaki rast broja turista i gostiju u Banjaluku direktno se osjeti na privredni rast i na zaposlenje i plate ljudi", rekao je Radojičić.


Jiangsu Suning – Guangzhou R&F: Analiza utakmice\nHome Sportsko klađenje Prognoze utakmica Jiangsu Suning – Guangzhou R&F: Analiza utakmice\nSubota nam nije bila posebno naklonjena, pošto smo super singl promašili, dok je naš tiket doneo mali profit, ali moglo je biti mnogo bolje. Danas se opet selimo na Azijski kontinent, gde mi smatramo da na jednoj utakmici postoji odličan value na jednom kladioničarskom marketu. Jedna od naših tipova i analiza, dolazi iz ove lige, tačnije sa utakmice između Suninga i R&F-a.\nDomaća ekipa se trenutno nalazi na drugoj poziciji Grupe A sa pet pobeda, tri nerešene i dva poraza, uz gol razliku od 17 postignutih i 11 primljenih golova. Ono što se može reći o ovoj ekipi je činjenica da sve zavisi i sve se vrti oko Alexa Teixeire i kada on ne igra dobro cela ekipa se vrti na prazno. Činjenica da igraju solidno i da se u poslednjih nekoliko kola raspucao Hrvat, Ivan Santini, siurno nam daje nadu da će ovog biti zanimljiva pozicija.\nNjihovi protivnici, ekipa R&Fs se nalazi na pretposlednjoj pozicijiji iste te grupe i igraju mnogo bolje nego na početku prirema i nacionalnog provenstva. Ono što je tipično za ovu ekipu je činjenica da igraju sve bolje i volje i da njihovi igrači polako pronalaze svoju igru. U prošlom kolu su napravili iznenađenje, te smatramo da na ovom meču pogu da postignu pogodak.\nOve dve ekipe su igrale tokom istorije 24 puta i rezultati su vrlo izjednačeni. Naime, domaćin je pobedio 10 puta, 7 puta je bilo nerešeno, a gost je pobedio 10 puta. Što se golova tiče bilo je šarenih rezultata, a pre mesec dana kada su igrali prvi put bilo je 2-0 za domaće.\nKao što smo već napomenuli, R&F se nalazi u usponu faorme i imaju fantastičan ofanzivni potencijal. Over 2.5 Goals & BTTS (da obe ekipe postignu više od dva gola, i da obe ekipe postignu pogodak ili u žagronu “GG 3+ golova”), koja opklada se plaća više nego odličnom 2.05 kvotom u sportskoj kladionici 1XBet.


FOTO / Hadžibajrić: Za projekte u Starom Gradu blizu 23 miliona KM - Klix.ba\nRekapitulacija protekle tri godine Hadžibajrić: Za projekte u Starom Gradu blizu 23 miliona KM\nRekapitulacija protekle tri godine\n/Hadžibajrić: Za projekte u Starom Gradu blizu 23 miliona KM\nHadžibajrić: Za projekte u Starom Gradu blizu 23 miliona KM\n20.12.2011. u 19:15\nNačelnik Općine Stari Grad Sarajevo Ibrahim Hadžibajrić istakao je na konferenciji za novinare neke od najznačajnijih projekata koji su u ovoj općini rađeni u protekle tri godine, otkad je on načelnik.\nDetalj s prezentacije (Foto: Općina Stari Grad)\nHadžibajrić je organizirao videoprezentaciju brojnih projekata urađenih u protekle tri godine, među kojima su najzastupljeniji infrastrukturni, sanacija i asfaltiranje ulica, sanacija i rekonstrukcija kanalizacione i elektromreže, izgradnja potpornih zidova (koji su predstavljali veliki problem u padinskim dijelovima grada) te obnova krovova i fasada, javna rasvjeta i izgradnja i rekonstrukcija objekata.\nNaglasak je stavljen na kapitalne projekte Općine: Kvadrant XII, put na Obhodži, rekonstrukcija i sanacija ulica Bravadžiluk, Mali bravadžiluk i Oprkanj, At mejdan i Bakr-babina džamija, OŠ Sedrenik, OŠ Vrhbosna, stambena zgrada na Brusuljama, NA-MA i druge objekte, kao i saradnju i bratimljenje Općine s općinama u Turskoj, Hrvatskoj, Crnoj Gori, Albaniji i drugim zemljama.\nU 2009. investiciona ulaganja u projekte iznosila su 4,5 miliona KM, od čega je Općina izdvojila 2,8 miliona KM. Od značajnijih projekata u 2009. valja izdvojiti izgradnju novog objekta za šest romskih porodica. Godinu kasnije uloženo je oko 4,1 milion KM, od čega općinskih 3,8 miliona KM, a projekti su se, između ostalog, proširili na sanaciju klizišta, skloništa i uklanjanje ruševnih objekata, na sanaciju školskih objekata i igrališta, rekonstrukciju vjerskih objekata, uređenje prostora oko romskog naselja Mošćanica te oblast privrede.\nU toku ove godine uloženo je nešto više od 14,1 milion KM, od čega 9,8 miliona KM iz budžeta Općine. Najviše je izdvojeno za izgradnju objekata svih namjena (5,6 miliona KM) te za sanaciju i rekonstrukciju ulica, uređenje trgova i izgradnju mostova (2,2 miliona KM), a 250.000 KM je dato za objekte od kulturno-historijskog značaja.\nRiješeno je i pitanje bazena na Bendbaši i to tako što su oni dodijeljeni Javnom preduzeću Olimpijski bazen Otoka te u Općini očekuju da će nakon trogodišnje pauze na ovom prostoru ponovo biti kupalište i prostor za rekreaciju. Od značajnijih projekata u toku 2011. izgrađene su kuće za pet povratničkih porodica srpske nacionalnosti, a završen je i projekt obnove kuća za interno raseljene osobe u Starom Gradu. Ukupno je u 2011. riješeno stambeno pitanje za 18 povratničkih porodica, a izgrađen je i objekt na Brusuljama za devet interno raseljenih porodica s područja Starog Grada.\nHadžibajrić je zahvalio saradnicima i Općinskom vijeću i najavio da će u 2012. godini krenuti sa četiri važna infrastrukturna projekta koja je obećao, među kojima su ulica Strošići, Hajder-paše Šerifovića i druge. Najvažnije je, kaže Hadžibajrić, da Općina nema puno zahtjeva od mjesnih zajednica, što je pokazatelj da je urađeno i ispoštovano sve što je traženo. "Sada bismo se trebali malo okrenuti sebi i u narednoj godini pronaći način za zapošljavanje ljudi, naročito omladine. Iako je i dosad najmanje 200 ljudi dobilo posao putem Općine, jer ako se uzme u obzir da smo gotovo 50 objekata stavili u funkciju, to je iziskivalo upošljavanje ljudi", naglasio je Hadžibajrić.


Do kraja godine kontinuirana podrška privredi i građanima\nMinistar finansija u Vladi Republike Srbije Siniša Mali ponovio je danas da je treći paket pomoći države vredan 257 milijardi dinara, što je 4,3 odsto ukupnog bruto domaćeg proizvoda Srbije, a da zajedno sa podrškom iz dva paketa od prethodne godine čini ukupna izdvajanja od 17,2 odsto BDP-a.\nMali je, gostujući na Televiziji Pink, rekao da sa tom podrškom i planiranim investicijama u zdravstvo i infrastrukturu, Srbija pokazuje da je stabilna država, da ima jasan cilj da pomogne građanima i privredi i da zadrži makroekonomsku stabilnost.\nNajveći teret krize preuzima država, ali zato očekujemo rast od šest odsto BDP i održavanje makroekonomske stabilnosti do kraja godine, rekao je on i ukazao na to da ove godine, gotovo da neće biti meseca u kome neće biti isplaćena finansijska podrška za određenu kategoriju građana ili privrednika.\nPrema njegovoj oceni, ovom podrškom pokrivene su sve kategorije stanovništva i privrede, čime ćemo, kao i prošle godine, sačuvati radna mesta, likvidnost i solventnost čitave privrede.\nMinistar je, govoreći o rebalansu budžeta, objasnio da je on pre svega rađen zbog trećeg paketa mera, ali i većih ulaganja u kapitalne investicije, navodeći da je na nivou opšte države to 7,2 odsto BDP.\nSvako ulaganje u infrastrukturu podstiče rast ekonomije, zapošljava privredu, otvara i održava radna mesta. Mi u ovom trenutku imamo četiri auto-puta koja gradimo, i to Preljina–Požega, Moravski koridor, Sremska Rača–Kuzmin i Novi Sad–Ruma. Do kraja godine krećemo u izgradnju još četiri auto-puta, podsetio je on.\nMali je objasnio da će deo novca za ove projekte biti obezbeđen iz budžeta, a deo na međunarodnom i domaćem finansijskom tržištu.\nTakođe, kako je dodao, rebalansom budžeta povećana su izdvajanja za poljoprivrednike za 4,9 milijardi dinara, kao i sredstva za ekologiju, te se kreće sa projektima izgradnje kanalizacije i fabrika za prečišćavanje otpadnih voda.\nPrema njegovim rečima, u rebalansu budžeta izdvojili smo novac i za novu kovid bolnicu u Novom Sadu, za nabavku vakcina, lekova, za početak rekonstrukcije KC u Novom Sadu i završetak radova na KC u Beogradu, za opremanje Doma zdravlja u Borči, kao i završetak rekonstrukcija opštih bolnica u brojnim gradovima Srbije.\nOn je najavio i novo kolo nagradne igre „Uzmi račun i pobedi“, rekavši da će prvo kolo početi 15. maja i da će važiti računi od 1. aprila.\nNa ovaj način želimo dodatno da podignemo svest građana da je važno uzimati fiskalni račun i boriti se protiv sive ekonomije. Prošle godine sakupili smo 11,5 miliona koverti, što je 115 miliona računa, a vrednost naplaćenog poreza od tih računa je približno 100 miliona evra, zaključio je Mali.


RTV Mir - Šarić tražio suočenje sa svedocima saradnicima\nŠarić tražio suočenje sa svedocima saradnicima\nPetak, 01. avgust 2014, 17:50\nBEOGRAD - Optuženi za organizovanje šverca 5.7 tona kokaina iz Latinske Amerike u Zapadnu Evropu Darko Šarić zatražio je od Specijalnog suda u Beogradu da mu tokom proseca omogući suočavanje sa svedocima saradnicima i optuženima koji su sklopili nagodbe sa tužilaštvom.\n"Gospodine sudijo, jel pošteno da o meni govore ljudi koje ja u životu nisam video? Dovedite ovde svedoke saradnike i ove ostale, da mi u oči kažu da me poznaju. To je laž. Sve je meni Dragan Dudić Fric pričao, šta je dogovoreno na sastanku na Zlatiboru (na Jelovoj Gori, kom je prisustvovao Dudić ubijen u kotoru 2010)", rekao je Šarić u nastavku današnjeg suđenja.\nOn jer istakao da devet optuženih koji su potpisali sporazume o priznanju krivice, poznaje samo jednog.\n"Mene je sahranio sa Papajom (general policije, bivši načelnik UKP-a Rodoljub Milović) svedok saradnik Nebojša Joksović, i to sve zbog novca koji sam mu dao da kupi štampariju. Jedva čekam dan da ispričam sve", rekao je Šarić i najavio da će svoju odbranu izneti u nastavku suđenja u septembru.\nŠarić je prilikom prvog pojavljivanja pred sudom 24. marta rekao da se ne oseća krivim ni pojednoj optužnici, niti po jednoj tački, kao i da droga koja je zaplenjena nije njegova.\nU drugom postupku, koji se nastavlja 14. maja, Šariću se sudi za pranje 22 miliona evra u Srbiji, kupovinom preduzeća, parcela, hotela...


"Od 2002. do 2011. u inostranstvo otišlo 150.000 građana, dijaspora spremna da ulaže u Srbiju" - Naši u svetu\nObjavljeno 09/10/19 u 07:30\nPopis stanovništva koj će biti sproveden 2021. daće preciznije podatke o odlivu mozgova ali ne mislim da će oni biti bolji od onih od pre osam godina, piše ministarka bez portfelja Slavica Ðukić Dejanović za Blic.\nPrema popisu iz 2011. u periodu od 2002. do 2011. u inostranstvo je otišlo registrovanih 150.000 građana Srbije. Iako je istraživanje koje je sproveo moj kabinet pokazalo da tri četvrtine anketiranih visokoobrazovanih u dijaspori koji za sada ne planiraju da se vrate u Srbiju, ohrabruje podatak da je više od polovine anketiranih (57 odsto) spremno da ulaže stečene resurse u Srbiju. Ova informacija nam je bitna jer ukazuje na neophodnost daljeg povezivanja, aktiviranja i korišćenja svih raspoloživih potencijala naših ljudi u inostranstvu i njihovog povezivana sa nama ovde kroz najrazličitije vrste projekata.\nPotrebno je da svi u društvu rade na stvaranju ambijenta koji će podsticati mlade da ostanu u Srbiji ili dođu u našu zemlju da bi ostvarili lične i profesionalne ciljeve, ali istovremeno trebalo bi razmišljati o onim mladim ljudima koji ne planiraju da se vrate u Srbiju, a čija znanja, iskustva, veštine, poslovni kontakti i finansijska sredstva mogu biti i razvojni potencijal Srbije, navela je Ðukić Dejanović u tekstu za Blic .\nDijasporaMladiPopis stanovništvaSlavica Đukić DejanovićUlaganje


► Denver pobedio Minesotu, 18 poena Jokića\nDžamal Marej predvodio je Nagetse sa 30 poena, od kojih je 19 postigao u drugom poluvremenu. Pol Milsap postigao je 23 poena i pet skokova, a srpski košarkaš Nikola Jokić 18 poena, osam skokova i sedam asistencija.\nDenver sada na drugom mestu u Zapadnoj konferenciji ima skor od 44 pobede i 22 poraza, a aktuelni šampion Golden Stejt ima pobedu više.\nU ekipi Minesote najefikasniji je bio Karl Entoni Tauns sa 34 poena i 10 skokova.\nLos Anđeles Lejkersi pobedili su Čikago sa 123:107 i prekinuli niz od pet poraza. Lejkersi su nadoknadili 20 poena zaostatka, a predvodio ih je Lebron Džejms sa 36 poena, 10 skokova i četiri asistencije. Kentavijus Koldvel Poup u pobedi je učestvovao sa 24 poena, a Kajl Kuzma sa 21 poenom.\nRobin Lopes bio je najefikasniji u ekipi Čikaga sa 20 poena i sedam skokova, Oto Porter postigao je 19, a Kris Dan 18 poena, uz devet asistencija i sedam skokova.\nKošarkaši Filadelfije pobedili su Klivlend sa 106:99. Ben Simons bio je najefikasniji u pobedničkom timu sa 26 poena, 10 skokova i osam astencija, a Džoel Embid dodao je 17 poena i 19 skokova. Srpski centar Boban Marjanović postigao je četiri poena, uz pet skokova i dve asistencije.\nKolin Sekston postigao je 26 poena za Klivlend, a Džedi Osman 18 poena, osam skokova i četiri asistencije.\nU ostalim utakmicama Milvoki je pobedio Nju Orelans sa 130:113, a San Antonio je pobedio Dalas sa 112:105 i naneo mu 11. poraz u poslednjih 12 utakmica.\nIndijana je pobedila Njujork sa 103:98, dok je Portland pobedio Los Anđeles Kliperse sa 125:104 i prekinuo njihov niz od pet pobeda.\nKošarkaši Crvene zvezde pobedili su večeras u Železniku FMP sa 77:62 (16:14, 19:20, 21:16, 21:12) u osmom kolu Grupe A Superlige Srbije i tako osigurali prvo mesto pred plej-of.\nAustralijski košarkaš Džok Lendejl napustio je danas Partizan i karijeru će nastaviti u Žalgirisu.\nKošarkaši Toronta pobedili su prošle noći na svom terenu Milvoki sa 118:112 posle dva produžetka i tako smanjili na 2:1 u finalu Istočne konferencije NBA lige.


Napisao prota, 2019-01-15 13:44:25 u Novosti\nBenQ, internacionalno poznat snabdevač rešenja za displeje, izložiće svoje najmodernije opcije softvera i hardvera za AV industriju na sajmu ISE 2019. Izložbu obuhvata kompletna paleta laserskih projektora, interaktivnog ravnog panela (IFP) i pametnih rešenja za reklame, lansiranje najnovijeg rešenja za bežičnu prezentaciju InstaShow WDC20, i Google Jamboard.\nSada sa podrškom za mobilne uređaje, većom interaktivnošću i opcijom deljenje na četiri ekrana, InstaShow WDC20, BenQ-ov najnoviji uređaj za bežičnu prezentaciju je naslednik uređaja InstaShow WDC10. Njegovo jedinstveno rešenje omogućava da više korisnika vode prezentaciju, bežično, iz jednog uređaja. Jednostavan za upotrebu InstaShow WDC20 je sledeći korak u kompaniji za poboljšanje saradnje na radnom mestu.\nNa displeju će takođe biti paleta proizvoda koji ističu BenQ-ovu posvećenost da isporuči najbolje moguće usluge korisnicima. U primere spadaju njegova IFP rešenja za oblak kao i Google Jamboard, digitalna bela tabla u oblaku koja omogućava korisnike da kreiraju, prezentuju i sačuvaju ideje na svom displeju. BenQ je ekskluzivni partner kanala Jamboard. Pored toga interaktivne mogućnosti BenQ proizvoda biće naročito evidentne u celoj paleti UST laserskih projektora za tržišta od opšteg obrazovanja do upravnih odbora i muzeja.\nNa drugim mestima u okviru izložbi biće predstavljeni proizvodi inovativnog softvera koji dodaju vrednost korisničkom iskustvu u mnogim aspektima. BenQ-ovo pametno reklamiranje i proizvodi reklamiranja prema tipu bar koda, na primer, su uključeni u BenQ-ovom vlasništvu X-Sign CMS, a mogu se koristiti na više ekrana i mogu obuhvatati detalje kao što su informacije o proizvodu i interaktivni sadržaj, kao i katalog i informacije o meniju.\nSoftver EZWrite 5 na RP serijama interaktivnih ravnih panela (IFP) omogućava korisnicima da kreiraju napomene u oblaku koji se povezuju na više uređaja s ukrštenom platformom ili čak na drugim BenQ IFP, rezultujući u uglađenu saradnju u realnom vremenu. Ističući takve softvere, uključujući ove, biće ključne funkcije za BenQ na sajmu ISE 2019.\nBenQ ISE 2019 istaknute tačke:\n- Lansiranje InstaShow WDC20– Rešenje bežične prezentacije koje sada podržava mobilne uređaje, podržava interaktivnost i nudi opciju deljenje na četiri ekrana.\n- Kompletna paleta laserskih projektora – Karakterišući proizvode kao što su LW890UST, LW720 i LU9235, paleta laserskih projektora napravljenih za različita tržišta, od soba za sastanke do visokog obrazovanja i muzeja.\n- Pametno reklamiranje i reklamiranje prema tipu bar koda –BenQ-ova paleta pametnih proizvoda i proizvoda reklamiranja prema tipu bar koda su kompletirani sa X-Sign CMS u vlasništvu i sposobni su za 4K sadržaj. Njihov visok osvetljaj i ugrađen softver znače da su pametna rešenja, bilo da je u pitanju malo, srednje ili veliko poslovanje.\n- Interaktivni ravni paneli –Uz neverovatnu jasnoću slike zahvaljujući rezoluciji od 4K UHD, BenQ-ovi IFP-i na izložbi na sajmu ISE 2019 isporučuju saradničko iskustvo za korisnike. Zahvaljujući softveru Account Management i EZWrite 5 oni predstavljaju budući primer korisnih BenQ-ovih proizvoda softvera i hardvera.\n- Google Jamboard –Dizajnirano za G Suite kupce, Google Jamboard je digitalna bela tabla za saradnju od 55-inča koja funkcioniše u oblaku. BenQ je ekskluzivni partnera kanala Jamboard, iznoseći svoje mogućnosti saradnje na tržištu.


Puma izgubila 3 mil. € zbog lošeg kursa › Made-in-Germany.rs\nUprkos rastu prodaje, nemačka kompanija za proizvodnju sportske opreme “Puma” zabeležila je u drugom kvartalu ove godine pad profita, a sve zbog nepovljnog kursa dolara u odnosu na euro.\nPuma je u ovom periodu pretrpela neto gubitak u iznosu od 3,3 miliona eura, dok je u istom periodu pre godinu dana ostvarila neto dobit od 4,2 miliona eura. Ovaj gubitak čak je veći i od očekivanja analitačara, koji su prognozirali 2,2 miliona eura gubitka. Operativni profit (Ebit) kompanije ostao je na zelenoj liniji od 6,8 miliona eura, iako je na godišnjem nivou u padu od 45,8 posto, prenosi agencija Frans pres.\nBez obzira na negativan efekat kursnih razlika, nemačka kompanija idalje sprovodi politiku rasta. Zahvaljući porastu prodaje u navedenom periodu, prihod kompanije je povećan za 18,5 posto, na 777,2 miliona eura. Posle objavljivanja rezulta na “Frankufurtskoj berzi” vrednost akcije Pume porasla je za 2,31 posto, na 157,5 eura.\n– Negativni efekti kursnih razlika i dalje su evidentni kada je reč o bruto marži i povećanju naših operativnih troškova, što smanjuje našu neto dobit. Većinu svojih artikala Puma proizvodi u Aziji na osnovu ugovora sklopljenih u dolarama, dok veći deo prodaje obavlja u zemljama čije su valute snažno pale u odnosu na dolar, što kompanijama potire marže. Rukovodstvo kompanije je već preduzelo mere kako bi se uhvatilo u koštac sa uticajima prejakog dolara, ali one ne uspevaju u potpunosti da kompenziju pad bruto marže – izjavio je Bjorn Gulden, izvršni direktor Pume.\nOd MiG na 26/07/2015 / Finansije, Investicije, Proizvodnja, Tekstilna industrija, Trgovina / Ostavite komentar\n"Triumf bis" gradi u Zrenjaninu Centar za otkup meda


Rusko Ministarstvo izjavilo je da su američke snage odbile da izvedu vazdušne napade na teroriste DAEŠ-a koji su se povlačili iz sirijskog Abu Kamala.\nOperacija za oslobađanje istočnog grada Abu Kamala pokazala je da je američka koalicija direktno podržavala terorističku grupu DAEŠ.\nMinistarstvo odbrane objavilo je u utorak fotografije na kojima se vidi višekilometarska kolona terorista koja odlazi iz Abu Kamala u pravcu prelaska Vadi el Sabha na sirijsko-iračkoj granici. Prema podacima ministarstva, operacija koju su izvele sirijske vladine snage krajem prošle nedelje za oslobađanje Abu Kamala uz podršku ruske avijacije, otkrila je činjenice o direktnom uticaju i podršci koalicije na čelu sa SAD terorista DAEŠ-a.\n„Na fotografijama koje su 9. novembra 2017. snimile ruske bespilotne letelice zabeleženo je kako oružane formacije DAEŠ-a, spasavajući se od napada ruske avijacije i vladinih trupa, napuštaju Abu Kamal“, navodi se u saopštenju.


Opel Astra sedan na akciji - Smedia\nOpel Astra sedan na akciji\nOpel je za kupce u Srbiji pripremio specijalnu ponudu za Astru sedan. Posebno se izdvaja dizel verzija koja je dostupna po ceni od 14.698 evra i uslovima koji uključuju produženu garanciju i pomoć na putu.\nU putanju je model Astra Enjoy sa 4 vrata, pogonjena 1.6 dizel motorom sa 110 ks. Paket između ostalog uključuje: vazdušni jastuk za vozača i suvozča, bočne i zavesaste vazdušne jastuke, ABS, ESP, sistem kontrole pritiska u pneumaticima, radio/CD "400 Plus", Bluetooth i USB konekcije, kao i Aux-in priključak i 6 zvučnika.\nU opremu spadaju i klima uređaj, servo upravljač podesiv po visini i dubini , halogena prednja svetla, ručice vrata u boji karoserije, daljinska centralna brava, elektropodesivi retrovizori sa grejačima u boji...


Alfa Romeo Club Serbia | Održana godišnja Skupština ARCS - izabrano novo rukovodstvo\nOdržana godišnja Skupština ARCS - izabrano novo rukovodstvo\nPoštovani članovi i ljubitelji Alfa Romeo automobila, obavešetavamo vas da je Alfa Romeo klub Srbije u nedelju 6. februara 2022. godine održao redovnu skupštinu‚ na kojoj su sumirani rezultati rada u 2021, usvojen finansijski izveštaj i predočen plan aktivnosti za ovu godinu.\nNakon održane skupštine, izveštavamo vas o sledećim odlukama:\nPosle tri godine upravljanja klubom, rešili smo da osvežimo sastav uprave koji će, nadamo se‚ doprineti minimalno istom‚ ako ne i boljem izgledu i radu našeg kluba. Zato su, na čelu sa predsednikom Željkom Milićevićem, mesto dobrovoljno ustupili još potpredsednik Vuk Timotijević, Nikola Petroviću i Bojan Joksimović.\nPrisutni članovi kluba su usvojili predlog za izmenjeni sastav uprave kluba‚ dok su iznad navedeni članovi uprave prešli u ekipu "Saradnik uprave"‚ te će sa te pozicije nastaviti da pripomažu budućim aktivnostima kluba.\nSastav Uprave kluba za 2022. godinu činiće:\n- Predsednik kluba: Vladimir Sokolović\n- Potpredsednik kluba: Goran Čobić\n- Predrag Čučković\n- Mario Mrkšić\n- Đorđe Reljić\n- Miloš Pavlović\nŠirimo trend da naš najveći klub čine članovi širom Srbije. Drago nam je da su se ovog puta priključili članovi iz Kragujevca i Čoke.\nBudite zdravo, pratite naše objave, uskoro kreću klupska dešavanja!


U najavi poskupljenje struje od 1. septembra - Biznis i Finansije\nHome\tVestiEkonomija\tU najavi poskupljenje struje od 1. septembra\nU najavi poskupljenje struje od 1. septembra\nOd 1. septembra struja u Srbiji najverovatnije će poskupeti od 7,7 do 7,9 odsto, jer je analiza stanja u Elektroprivredi Srbije (EPS), urađena na zahtev Međunarodnog monetarnog fonda (MMF), pokazala da je cena proizvodnje električne energije viša od prodajne za domaćinstva i male kupce.\nList piše da je postignut načelni dogovor da od septembra kilovati poskupe najmanje za 7,7 odsto, a izvor iz Ministrstva kaže da je nezamisliva situacija da se struja prodaje po cenama nižim od proizvodnih.\nIzvor Blica navodi da će se odluka o poskupljenju znati ovih dana jer je upućen zahtev Agenciji za energetiku.\nAko se cena koriguje u najvećem iznosu, odnosno 7,9 odsto, računi će u domaćinstvu u proseku biti veći za 220 dinara, rekao je izvor lista iz Vlade Srbije.\nPoslednje poskupljenje struje od 3,9 odsto bilo je u decembru 2019. godine.\nPreduzeća i koja nisu pretrpela gubitak dobila od države pomoć 110 miliona evra


Leonardo ne dolazi u Poljsku - Sportske.net\nLeonardo ne dolazi u Poljsku\nNajzvučnije pojačanje fudbalskog kluba Partizan u letnjem prelaznom roku neće se priključiti ekipi na pripremama u Poljskoj zbog problema sa organizacijom dolaska u Srbiju.\nJuče Marjanović, danas Poletanović - Čija je 'bomba' lepša?Evo šta Stevanović kaže o transferu u Partizan''Grobari'', pojačanja su stigla, sad ste vi na potezu!Iliev otkrio kako su tekli pregovori sa ''NEUPOREDIVIM''!Žile zbog Benfike odbio engleskog velikana?!\nNavijači fudbalskog kluba Partizan sa nestrpljenjem iščekuju dolazak Leonarda da Silve Souze koji će u petak krenuti put Srbije sa suprugom i detetom.\nBrazilac je postigao dogovor sa crno-belima ali je dolazak u Srbiju odložen zbog problema sa rezervacijom avionskih karata za Leonardovu porodicu.\nPartizanovo najzvučnije pojačanje u Srbiju će doputovati u subotu ali je odlučeno da potom ne kreće put Poljske jer bi na centralni deo priprema stigao četiri dana pre povratka crno-bele ekspedicije u Beograd.\nU Humskoj je odlučeno da Leonardo da Silva Souza u srpskoj prestonici radi na fizičkoj pripremi do povratka ekipe sa priprema u Poljskoj, a onda će ga stručni štab priključiti timu.\nPartizan svoju prvu takmičarsku utakmicu u novoj sezoni igra 14. jula protiv boljeg iz dvomeča poljskog Zaglebja i bugarske Slavije.


EVROPSKA BANKA za obnovu i razvoj nagradila Hipotekarnu banku | Pink M\nEVROPSKA BANKA za obnovu i razvoj nagradila Hipotekarnu banku\nHipotekarna banka dobila je nagradu „Najaktivnija banka u Crnoj Gori u 2016.“ u Programu za olakšavanje trgovine Evropske banke za obnovu i razvoj, saopšteno je iz Hipotekarne banke.\nDATUM: 20.05.u 12:08\nKako se navodi, Hipotekarna banka se EBRD-ovom Programu za olakšavanje trgovine pridružila u novembru 2014. godine, u cilju pružanja podrške razvoju i diverzifikaciji privatnog sektora sa trgovinsko-finansijskom linijom od 3 miliona eura za finansiranje spoljne trgovine.\n– Veoma smo ponosni što je naš rad prepoznat od strane Evropske banke za rekonstrukciju i razvoj. Ova nagrada je dokaz da se krećemo u pravom smjeru u cilju aktivnog doprinosa ekonomskom rastu, dok sam program jača našu sposobnost da obezbijedimo finansiranje trgovine i privrednicima damo podršku koja im je potrebna za pristup jačanju njihovih uvozno-izvoznih aktivnosti. Saradnja sa EBRD-om nam je omogućila da finansiramo širi opseg različitih djelatnosti u Crnoj Gori, što je veoma važno imajući u vidu trenutne potrebe sektora malih i srednjih preduzeća koje su od ključnog značaja za održivi rast i otvaranje novih radnih mjesta – rekla je prilikom preuzimanja nagrade direktorica Sektora za poslovanje sa pravnim licim, Ana Golubović.\nHolger Muent, direktor EBRD-a za Zapadni Balkan, ovim povodom je naglasio značaj Hipotekarne banke kao važnog partnera EBRD-a u regionu.\nMuent: Ova nagrada dodatno naglašava posvećenost Hipotekarne banke\n– Ova nagrada dodatno naglašava posvećenost Hipotekarne banke da podrži medjunarodnu i unutar-regionalnu trgovinu i prekogranične ekonomske integracije, kao jedan od strateških prioriteta EBRD-a za Zapadni Balkan – kazao je Muent.\nTAGOVI:evropska bankaHipotekarna banka


BiH građani u Njemačkoj: Želimo da BiH postane civilizovana\nZbog teške socijalne i ekonomske situacije u Bosni i Hercegovini, naši građani često maštaju o boljem životu u jednoj od zemalja članica Evropske Unije.\nNova EU inicijativa: Skrojena po mjeri BiH?\nNjemačko-britanska inicijativa koja je prošle godine osmišljena kako bi otvorila novu evropsku perspektivu za Bosnu i Hercegovinu rezultirala je u potpisivanju kolektivne odgovornosti od strane BiH političara nakon čega je EU izrazila spremnost da na snagu stupi Sporazum o stabilizaciji i pridruživanju sa BiH, koji je potpisan 2008. godine.\nEU info centar uspješno organizovao panel diskusiju posvećenu dijalogu unutar civilnog društva\nU prostorijama EU info centra u Sarajevu juče su kroz panel diskusiju pod nazivom „Civilni dijalog u Regiji i BiH – trendovi i praksa“ predstavnici civilnog društva, nevladine organizacije u BiH, te predstavnici medija, imali priliku saznati više o politikama Evropske unije, kao i upoznati se sa primjerima civilnog dijaloga u državama Zapadnog Balkana.\nUskoro izvoz krompira iz Bosne i Hercegovine u Evropsku uniju\nNa sastanku održanom 26. i 27. marta 2015. godine, Stalni odbor za biljke, životinje, hranu i životinjsku hranu, tijelo odgovorno za bezbjednost hrane, pozitivno je ocijenio podatke dostavljene iz Bosne i Hercegovine, te dao zeleno svjetlo Evropskoj komisiji za pripremu Uredbe kojom proglašava da u Bosni i Hercegovini nema prstenaste truleži krompira.\nMediacentar Sarajevo u svojstvu nacionalnog koordinatora objavio je poziv za učestvovanje u nagradnom konkursu za dodjelu Nagrade Evropske unije za istraživačko novinarstvo u BiH 2015. (za postignuća u 2014.)


BORIS RAONIĆ, PROGRAMSKI DIREKTOR\nBoris Raonić je iz Podgorice. Ranih devedesetih bio je aktivan u Liberalnom savezu Crne Gore i tokom studija na Pravnom fakultetu jedan od osnivača prvih NVO-a u Crnoj Gori. Radio je i kao novinar, a od 2000. godine započinje svoj angažman u civilnom sektoru, kao koordinator Nansen dijalog centra. Bio je organizator više ekoloških, građanskih i pacifističkih akcija u Crnoj Gori.\nAutor je više tekstova iz oblasti dijaloga, tolerancije, političke kulture i rješavanja sporova, kao i producent nekoliko dokumentarnih filma koji se bave suočavanjem sa prošlošću. Bio je član Nacionalnog savjeta za evropske integracija i rukovodećih organa nekoliko NVO-a.\nDirektor Škole demokratskog rukovođenja. Boris je i međunarodni instruktor skijanja, bavi se planinskim biciklizmom, košarkom i fudbalom.


► Izraelski vrhovni tužilac podneo zvaničnu optužnicu protiv Netanjahua\nOptužnica na 77 strana je danas objavljena.\nDugogodišnji izraelski lider je optužen za mito, prevaru i zloupotrebu poverenja u tri odvojena korupcionaška slučaja.\nTo je prvi put u istoriji Izraela da je premijer na funkciji optužen za kriminal.\nU Izraelu vlada politički zastoj nakon drugih izbora ove godine na kojima nije bilo jasnog pobednika i ne očekuje se da Netanjahu zatraži ili dobije parlamentarni imunitet od krivičnog gonjenja.\nU optužnici je navedeno da će mu se suditi u okružnom sudu u Jerusalimu i takođe se navode imena 333 svedoka koje bi vrhovni tužilac mogao da pozove da svedoče.Netanjahu poriče da je bilo šta loše učinio i odbio je pozive da podnese ostavku.\nAmbasada: Srbija na zelenoj listi, ali i dalje nema turističkih poseta Izraelu\nAmbasada Izraela u Beogradu saopštila je danas da je Srbija na "zelenoj listi" Kovid-19 bezbednih zemalja, ali ukazuje da su i dalje obustavljene turističke posete toj zemlji.


Vlada Srbije usvojila pravni okvir za sprovođenje drugog paketa ekonomskih mera - Dan u Beogradu\nNaslovna » BG svaštara » Ekonomija » Vlada Srbije usvojila pravni okvir za sprovođenje drugog paketa ekonomskih mera\nVlada Srbije: Drugi paket ekonomskih mera (foto: Maja Marjanovic / Shutterstock)\nVlada Srbije usvojila pravni okvir za sprovođenje drugog paketa ekonomskih mera\nNeko drugi 30. juli 2020. Ekonomija Postavite komentar\nNa današnjoj sednici usvojen je zaključak koji se odnosi na drugi paket pomoći za privredu, sa ciljem ublažavanja ekonomskih posledica nastalih usled epidemije virusa korona.\nPomenute mere počeće da se sprovode odmah, tako da će prvih 155 evra biti uplaćeno na poseban kovid račun poslodavaca do 10. avgusta, dok će druga isplata biti u septembru.\nReč je o približno milion i pedeset hiljada zaposlenih u 235.000 privrednih subjekata.\nPravila koja se tiču spovođenja drugog paketa ekonomskih mera\n»»» Svi kojima su isplaćena direktna davanja u julu, a spadaju u grupu mikro, malih i srednjih privrednih subjekata, biće automatski prijavljeni za isplatu direktnih davanja.\n»»» Mikro, mali i srednji privredni subjekti, koji su osnovani počev od 16. marta zaključno sa 20. julom, treba da se prijave za korišćenje mera, s obzirom na to da nisu imali pravo na prvi paket pomoći. Njima će jednokratno biti ispaćena direktna davanja u septembru u visini od 120 odsto minimalne zarade po zaposlenom. Sve što je potrebno jeste da do 15. septembra podnesu PPP-PD obrazac na kome će kao datum dospeća poreza i doprinosa staviti 5. januar 2021. godine.\n»»» Što se tiče privrednih subjekata koji su registrovani kao preduzetnici, koji u skladu sa odgovarajućim poreskim propisima ne podnose PPP-PD obrazac, njima će direktna davanja biti isplaćena jednokratno u septembru bez ikakvog dodatnog angažovanja.\n»»» Ukoliko privredni subjekti ne žele da koriste ova sredstva, odnosno nisu u mogućnosti da ispune obaveze koje proizilaze po osnovu ovih davanja, ne moraju ih trošiti i ona će na kraju ovog ciklusa mera biti sa namenskog računa vraćena u budžet države.\n»»» Kada je reč o uslovima za korišćenje mera, poslodavci imaju obavezu da ne smanjuju broj zaposlenih za više od 10 odsto u periodu od tri meseca od isplate poslednjeg direktnog davanja, dakle najkasnije do kraja godine.\n»»» Što se tiče velikih pravnih lica, koja su tako razvrstana po finansijskim izveštajima za 2018. godinu, biće im isplaćena direktna davanja ukoliko do 15. avgusta dostave spisak lica za koja se ostvaruje pravo na uplatu bespovratnih novčanih sredstava za jun i jul. Na njih se primenjuju ista pravila kao i do sada – dobiće 50 odsto minimalne zarade po zaposlenom koji je imao prekid rada od najmanje 15 radnih dana u navedena dva meseca. Isplata će se izvršiti na već otvoreni kovid račun i direktna davanja se mogu koristiti isključivo za isplate zarada i naknade zarada zaposlenima.\n»»» Za novoosnovane privredne subjekte koji žele da koriste mere pomoći biće otvoreni posebni namenski računi.\n»»» Privredni subjekti su u obavezi da primljena sredstva iskoriste najkasnije do 31. oktobra ove godine, a nakon isteka ovog roka, namenski računi biće ugašeni, a neutrošena sredstva vraćena u budžet.\nDruge odluke Vlade Srbije\nNa današnjoj sednici usvojena je i Nacionalna strategiju za ostvarivanje prava žrtava i svedoka krivičnih dela za period 2020-2025. godine, koja za cilj ima uspostavljanje novog i sveobuhvatnog sistema zaštite i unapređenja prava žrtava i svedoka krivičnih dela u Srbiji.\nUsvajanjem ovog dokumenta postavljen je jasan strateški put za unapređenje prava žrtava svih krivičnih dela u Srbiji u skladu sa najvišim evropskim standardima.\nVlada je usvojila i Program unapređenja kontrole raka u Republici Srbiji za period 2020-2022. godine.\nCilj usvojenog programa je unapređenje prevencije, ranog otkrivanja i primene savremenih terapija u lečenju malignih bolesti, kroz sveobuhvatni pristup i aktivno učešće svih partnera u okviru sistema zdravstvene zaštite. (danubeogradu.rs)\nTagovibg svaštara covid-19 ekonomija ekonomske mere finansije preduzetnici privatnici virus korona vlada srbije\nPrethodni Javni gradski prevoz: Izmene na linijama 60, 85, 94 i 95\nSledeći Osnovne škole: Nastava za niže razrede\nCene goriva (13. maj 2022)\nNove cene goriva (6. maj 2022)


Dodik: Okupljeni oko svete riječi – sloboda - Glas Srpske\nSrna 03.09.2018 22:25\nBeograd - Predsjednik Repubike Srpske Milorad Dodik izjavio je večeras, otvarajući u Beogradu manifestaciju “Dana Srpske u Srbiji”, da Srbiji i Srpskoj ne treba novo upoznavanje, nego da potvrde prijateljstvo i da pokažu da su istinska braća, koja se okupljaju oko svete riječi - slobode.\n“Drugi pokušavaju da nam dokažu da smo mali, nedostojni vlastitih odluka o svom životu. Zato je važno da smo ovdje u Srbiji, da vam pokažemo koliko je Republika Srpska vaša, ali i da vam kažemo da je Srbija naša i da je to jedinstvo koje se okuplja oko svete riječi - slobode”, naglasio je Dodik.\n“Zato je važno da Srbija uspije...Srbija je danas naš sve veći ponos. Srpskom narodu je danas potrebno da se okupi oko naših državnih i nacionalnih ideja, da završimo poslove koje su nam u prošlosti ostavljali nezavršene, tvrdeći da mi nemamo pravo na ono što su oni imali, praveći monolitne nacionalne države oko nas, a nama tvrdeći da samo mi moramo da budemo u zajednici”, rekao je Dodik.\n“Živjela Srbija, živjela Republika Srpska, živio srpski narod i neka živi naša Sveta Srpska pravoslavna crkva”, poručio je Dodik.\nU umjetničkom dijelu programa u Kombank dvorani, prema scenariju i u režiji Dragana Elčića, učestvovali su Bora Dugić, Biljana Đurović, Nebojša Dugalić, Dječiji hor “Izvornik” - dirigent Hristijana Sandić, Hor Dečijeg kulturnog centra Beograd - dirigent Nevena Ivanović, hor AKUD “Ivo Lola Ribar” - dirigent Milovan Pančić, plesna grupa “Una Saga Serbika” i Dragoljub Đuričić i njegovi bubnjari.\nMirjanić: Manifestacija pokazatelj dobre saradnje Banjaluke i Beograda\nMinistar poljoprivrede, šumarstva i vodoprivrede Republike Srpske Stevo Mirjanić izjavio je da su “Dani Srpske u Srbiji” jedna u nizu manifestacija tokom cijele godine koje pokazuju koliko dobro sarađuju Republika Srpska i Srbija u svim vidovima društvenog i ekonomskog razvitka.\n“To pokazuju mnogi događaji tokom cijele godine. Pogotovo ton tome daje svestrana saradnja dvije vlade. Nedavno smo imali zajedničku sjednicu u Trebinju i potvrdili sve što smo do sada radili i utvrdili nove zadatke za naredni period”, rekao je Mirjanić novinarima u Beogradu na svečanom otvaranju “Dana Srpske u Srbiji”.\nOn je istakao da se radi na jačanju svestrane saradnje Srbije i Republike Srpske na obostrano zadovoljstvo i izrazio nadu da će u narednom periodu biti još mnogo efekata te saradnje.\nVulin: Srpska bila i biće jedan od prioriteta Srbije\nMinistar odbrane Srbije Aleksandar Vulin rekao je večeras u Beogradu, povodom početka manifestacije “Dani Srpske u Srbiji”, da je Republika Srpska bila, jeste i biće jedan od prioriteta Srbije i da će Srbija uvijek činiti sve da Srpska živi u miru i stabilnosti.\n“Republika Srpska bila je i biće jedan od spoljnopolitičkih prioriteta Srbije, kojoj će pokušavati uvek da pomogne”, rekao je Vulin novinarima uoči otvaranja manifestacije.\nOn je naglasio da Srpska treba da zna da što Srbija bude snažnija, stabilnija i sigurnija, da će i Srpska isto tako biti snažnija, sigurnija i stabilnija.\n“Jedno bez drugog ne ide”, rekao je Vulin, koji je ponovio da Srbija više nikada neće dozvoliti nove “Oluje”, kao ni bilo kakve pogrome ni nove Jasenovce.\nOn istakao da Srbi, bez obzira gdje žive, jesu i moraju da budu jedno.\nPrema njegovim riječima, to govori srpsko porijeklo, istorija, kultura, civilizacija, što nameće potrebu da se srpski narod izbori za opstanak.\n“Srbi gde god da žive, samo ako su jedno, mogu da se nadaju da će jednom rešiti svoje nacionalno pitanje i da će opstati u ovom teškom i surovom svetu za narode koji nisu previše brojni, ali imaju veliku istoriju”, rekao je Vulin.\nĐokić: Produbljenje veza za dobro srpskog naroda\nMinistar industrije, energetike i rudarstva Republike Srpske Petar Đokić izjavio je večeras u Beogradu da manifestacija “Dani Srpske u Srbiji” svake godine doprinosi produbljenju odnosa i veza Republike Srpske i Srbije i unapređenju sradnje u ekonomiji i drugim poljima.\nĐokić je novinarima na svečanom otvaranju manifestacije u “Kombank” dvorani rekao da ona svake godine okuplja ugledne ljude koji su posvećeni ideji saradnje Srpske i Srbije.\nOn je naveo da se manifestacija ove godine održava u 19 gradova Srbije i donosi novine i unapređenje, ne samo ekonomske, nego sveopšte društvene saradnje, prije svega kulturne i sportske.\n“Ovakvom manifestacijom samo potvrđujemo da radimo za dobro svoga naroda i da ne gledamo Drinu kao granicu, nego kao rijeku”, rekao je Đokić.\nEpiskop Stefan: Srpska da i dalje bude najsvetija srpska zemlja\nVikarni episkop patrijarha srpskog Stefan je na otvaranju “Dana Srpske u Srbiji” u Beogradu, prenio blagoslov Njegove svetosti patrijarha Irineja i njegove želje da Republika Srpska i dalje bude najsvetija srpska zemlja.\nObraćajući se okupljenima na otvaranju manifestacije u Kombank dvorani, episkop Stefan je istakao da sada shvata da je Republika Srpska nešto najsvetije što su Srbi mogli dobiti u nesretnom ratu.\n“Kada je konačno 1995. godine Republika Srpska međunarodno priznata, svi mi rođeni na teritoriji današnje Federacije BiH bili smo jako ožalošćeni jer smo izgubili sve što je sveto, od zemlje, grada, sela, kuće, crkve, škole, pa do grobova i uspomena”, rekao je episkop Stefan.\nU svojstvu izaslanika patrijarha srpskog Irineja, on je prenio njegove blagoslove i želje da Srpska i dalje bude najsvetija srpska zemlja.\n“Samo slobodna i jaka Republika Srpska je garant mira na ovim prostorima. Uvjeravam sve ljude da se ne plaše Republike Srpske, jer tu slobodu želimo svima. Bog je dao slobodu kao dar svakome čoveku”, naveo je episkop Stefan.\nOn je dodao da prenosi uvjerenje patrijarha Irineja da je čovjek koji svojom posvećenošću i iskustvom, izborom ljudi oko sebe, čovjek koji najbolje pokazuje kako se brani i jača Republika Srpska upravo njem predsjednik Milorad Dodik.\n“Neka i ovaj večerašnji skup posluži kao podsjetnik svima nama, ma gde u svetu živeli, da nas svetosavski zavet obavezuje da živimo u slozi i miru sa svima i da nam je vasrsli Hristos mera življenja”, naveo je episkop Stefan.\nCicović: Potreba za slogom, jedinstvom i sabornošću srpskog naroda\nDirektor Predstavništva Republike Srpske u Srbiji Mlađen Cicović rekao je večeras na svečanom otvaranju “Dana Srpske u Srbiji” da se ovom manifestacijom i ove godine želi naglasiti potreba za slogom, jedinstvom i sabornošću srpskog naroda, u kojoj se njeguje i čuva srpski jezik i pismo, vjera i tradicija.\n“Svjesni smo i znamo da je svaki politički pritisak na Republiku Srpsku istovremeno i pritisak na Srbiju, ne samo kao državu koja je garant Dejtonskog sporazuma, nego i kao državu istog naroda, srpskog naroda, i zato želimo da i ove godine naglasimo tu potrebu za slogom, za jedinstvom i sabornošću”, poručio je Cicović na svečanosti u Kombank dvorani u Beogradu.\nOn je napomenuo da se veliki pritisci na Srbiju zbog Kosova i Metohije osjećaju i u Republici Srpskoj - “kako na političkoj sceni, tako i u duši svakog našeg čovjeka”.\nCicović je istakao da su “iz te politike i iz te naše duše” nastali i programi koje je Predstavništvo organizovalo ove godine - od Vranja do Subotice i od Vršca do Loznice.\n“Naša želja je da ovom manifestacijom na najbolji način predstavimo privredu, nauku, kulturu i umjetnost Republike Srpske. Ta želja svake godine pred nas stavlja sve veće i veće izazove: da od mnogo ponuđenih programa izaberemo one najbolje, one koji će biti ne samo slika trenutnog stanja u ovim oblastima u Republici Srpskoj, nego da istovremeno pokažu i koliko je velika i snažna veza Srpske i Srbije”, rekao je Cicović.\nDirektor Predstavništva Republike Srpske poželio je građanima Srbije da uživaju u programima manifestacije.\nGuteres: Ističe vrijeme za kontrolisanje širenja zaraze\nĐoković u finalu Dubaija, uspio spasiti tri meč lopte\nSvečani prijem u Beogradu povodom Dana Republike Srpske\nIdentifikovana osoba koja je u programu BN televizije prijetila Dodiku\nKošarac: Najavljeno ukidanje taksi nova šansa za domaće privrednike\nRagovanja na pismo predstavnika EU, OEBS-a i SAD u BiH: Međunarodni zvaničnici prijete srpskim funkcionerima\nTači: Hitno i u potpunosti ukinuti takse, to je i zahtjev SAD\nVučić: Kurtijev prijedlog za takse je pokušaj podvale\nSrpski i američki specijalci zajedno protiv terorizma\n28. 02. 2020 15:35\n28. 02. 2020 15:19\nŠarović: Kandidat za gradonačelnika Bijeljine mora biti 100 odsto SDS\n28. 02. 2020 15:15\nDrašković: Neću dozvoliti laž, klevetu i reketiranje\n28. 02. 2020 14:50


Ovan – mesečni horoskop za januar | Mesečni Horoskop\nDragi Ovnovi, srećna vam Nova godina!\nTeško je napisati generalnu procenu što se poslovnih dešavanja tiče tokom meseca januara, pošto će ovo biti mesec za proslave, odmore, opuštanje, tako da ne treba da očekujete nikakve bolje momente do kraja meseca, a ako i bude lošijih nećete ih ni primetiti pošto ćete biti okupirani praznicima, lepim dešavanjima na drugim poljima.\nJanuar će najviše da prija privatnicima, i to onima koji će da se pomuče i rade za vreme praznika, tako da tih dana mogu da očekuju neke veće prilive novca, a na vama je da odlučite da li ćete lepe trenutke sa porodicom i prijateljima prodati za novac.\nOvaj mesec pregurajte sa što manje troškova, pa onda od februara možete da se koncentrišete i krenete da radite nešto ozbiljnije.\nMesec koji je pred vama mogao bi da donese neke problemčiće parovima koji su u braku, u dužim vezama zbog sitnih životnih stvari, tipa troškovi, računi, kućni budžeti. To je nešto što se svima dešava, tako da na to ne obraćajte preterano pažnju, ali eto, ako možete da iskalkulišete da do toga ne dođe – onda to i uradite. Zašto biste ijedan dan ovog divnog meseca kvarili partneru i sebi, ako je to moguće izbeći. Parovi koji su duže u vezi, mogli bi već ovog meseca da planiraju venčanja ili prinove, početak godine je najlepše vreme za nove planove.\nUsamljeni ste, proveli ste praznike bez iskrenog zagrljaja, bez poljupca u ponoć… Nema potreba da očajavate, sigurno ćete tokom januara da upoznate osobu koja će vas pošteno zagrejati, i na vama je da se potrudite da je osvojite. Tu osobu ste možda već i upoznali, makar par rečenica razmenili sa njom, a ako ne, onda ćete sigurno da je upoznate do sredine meseca. Posle toga je sve na vama, na vašoj upornosti i šarmu. Ponavljamo još jednom, januar je definitivno dobar mesec za neke nove veze i vezice.\nAko ste u prošloj godini imali bilo kakve probleme sa alergijama, predlažemo da što pre je moguće uradite analize kako biste tokom godine bili mirni i kako se alergije ne bi više ponavljale. Isto važi i za sve one koji su imali probleme sa venama, posetite doktore, uradite potrebna ispitivanja kako biste ovu godinu mirno proveli. Neke nove probleme ne bi trebalo da imate, bar tokom januara meseca.\n3, 6, 11, 16, 21\nPrev post Ribe – Ljubavni horoskop za 2015. godinu\nNext post Bik – mesečni horoskop za januar


Međunarodna konferencija o predškolskom obrazovanju: Obuhvat djece predškolskim obrazovanjem u BiH od 5 do 8 posto! – Plava voda\nMeđunarodna konferencija o predškolskom obrazovanju: Obuhvat djece predškolskim obrazovanjem u BiH od 5 do 8 posto!\nDanas je u Travniku u okviru Projekta „Teacher“ počela Međunarodna konferencija „Kompetencije u predškolskom odgoju i obrazovanju“. Projekat „Teacher“ dio je Programa Erasmus +, a Edukacijski fakultet Univerziteta u Travniku je glavni nosilac ovog projekta finansiranog sredstvima Evropske Unije. U projektu učestvuju još pet Univerziteta iz BiH, te četiri univerziteta iz zemalja Evropske Unije.\nUčesnike konferencije iz Velike Britanije, Hrvatske, Rumunije, Slovačke, te predstavnike pet univerziteta iz naše zemlje u ime Univerziteta u Travniku koji nosilac projekat pozdravili su dr. Nihad Selimović, predsjednik Upravnog odbora Univerziteta u Travniku i doc. dr. Amra Tuzović,vođa ekspertnog tima.\n-Cilj ove konferencije je podignuti predškolsko obrazovanje na viši stupanj i povećati broj djece koja su obuhvaćena predškolskim obrazovanjem. – kazala Ljliljana Kovač, predsjednica Udruženja zaposlenika u predškolskom odgoju Federacije BiH.\nPrema podacima koje iznijela obuhvat djece predškolskim obrazovanjem na nivou Federacije BiH je od 5 do 7 posto, na nivou BiH obuhvat iznosi najviše do 8 posto.\nProjekat „Teacher“ traje tri godine i od njega će imati veliku korist i visokoškolske ustanove i BiH u cjelini. Za Srednjobosanskji kanton korist će biti višestruka jer ovaj kanton tek treba da dobije Zakon o predškolskom obrazovanju.\nMeđunarodna konferencija o predškolskom obrazovanju: Obuhvat djece predškolskim obrazovanjem u BiH od 5 do 8 posto! was last modified: Maj 18th, 2017 by plavavoda\nEdukacijski fakultet Travnikobrazovanjepredškolsko obrazovanje\nVeliki interes studenata za vježbe iz Pravne...\nObilježen početak akademske godine na Edukacijskom i...\nObilježen početak akademske godine na Internacionalnom Univerzitetu...\nNa Sveučilištu „VITEZ“ održan Svečani sat u...


Neksan dostavio ponudu za kupovinu Boksita – Volim Podgoricu\nHome / NOVOSTI / Ekonomija / Neksan dostavio ponudu za kupovinu Boksita\nNeksan dostavio ponudu za kupovinu Boksita\nNikšićka kompanija Neksan dostavila je Privrednom sudu ponudu za kupovinu Rudnika boksita u kojima organizuje proizvodnju i isplaćuje zarade do 21. aprila, kada prestaje drugi put produženi tromjesečni Ugovor o poslovno–tehničkoj saradnji.\nVlasnik Neksana, Miodrag Davidović, kazao je agenciji Mina-business da je predložio kupovinu neposrednom pogodbom, a da će konkretnu ponudu dostaviti u roku od 24 sata, ukoliko njihov predlog za ulazak u kompaniju prihvate stečajni sudija i upravnik i potvrdi Odbor povjerilaca.\n„Sada ne želimo da saopštavamo detalje, sve dok ne dobijemo konačan odgovor. Ukoliko o našem predlogu ne odluče u roku od osam dana smatraćemo da nije prihvaćen i naše obaveze prema Boksitima prestaju istekom Ugovora o poslovno–tehničkoj saradnji“, rekao je Davidović.\nOn je dodao da bi u tom slučaju Neksan “veoma teško” ponovo produžio saradnju sa Boksitima, uz obrazloženje da rudu i dalje lageruju, jer nemaju kupca.\n„Mnogo smo uložili da bi Rudnici boksita opstali, ali je njihova mehanizacija toliko dotrajala da je sa njom više nemoguće raditi. Bila bi neophodna pozamašna investicija da bi oživjeli firmu, ali ko će da ulaže u bilo koji objekat za koji se ne zna čije je vlasništvo? I to je razlog što smo predočili ponudu da probamo naći dogovor sa državom, ukoliko ima interesa“, rekao je Davidović.\nOn je ocijenio da bi za njih bilo olakšanje ukoliko bi se rasteretili dosadašnje obaveze, jer bi u tom slučaju značilo da postoji neka bolja ponuda ili da država preuzima Boksite, organizuje proizvodnju i vodi brigu o radnicima.\n„Suštinsko u našoj ponudi je da radnici neće biti oštećeni, već bi Neksan prema njima izmirio sve obaveze. Mi nijesmo došli u Boksite da rješavamo pitanja povjerilaca, već radnika“, rekao je Davidović.\nOn je dodao da Neksanovo poslovanje nije zavisno od eventuanog preuzimanja Rudnika boksita.\nU Budvi nestao Stefan Kovijanić - https://t.co/ixezxD5Z0F https://t.co/KynQJNXXzy35 minuta ago


Pariz: U policijskoj akciji ubijeno dvoje terorista, troje uhapšeno | Tacno.net\nPariz: U policijskoj akciji ubijeno dvoje terorista, troje uhapšeno\nAutor 👤tačno.net 18.11.2015. u 10:54\nVrhovni sud proglasio prinudnu pauzu za nevažeću: Katastrofa za Johnsona\nU policijskoj akciji u Parizu u sredu poginulo je dvoje osumnjičenih za napade od 13. novembra, od kojih je jedno žena koja je detonirala pojas sa eksplozivom. Troje terorista uhapšeno je, potvrdilo je tužilaštvo.\nFrancuska policija u sredu rano ujutro pokrenula akciju u pariškom predgrađu Sen-Deni u potrazi za Abdelhamidom Abaudom /Abdelhamid Abaaoud/, pripadnikom “Islamske države” iz Belgije, osumnjičenim za organizaciju teororističkih napada u Parizu u kojim je pogunulo 132 ljudi, a ranjeno više od 350.\nNajmanje tri policajca su ranjena u policijskoj akciji u severnom delu Pariza u blizini fudbalskog stadiona, koji je bio jedna od meta bombaša samoubica prošle sedmice.\nPortparol policije Žan-Alfons Rišar rekao je za radio RTL da je policija utvrdila da je taj stan korišten kao baza terorista u Sen-Deniju.\nU utorak kasno uveče dva leta Er Fransa iz SAD za Pariz preusmerena su odmah posle poletanja zbog anonimnih telefonskih pretnji da se u avionima nalazi bomba, saopštila je francuska aviokompanija.\nJedan let je preusmeren ka Solt Lejk Sitiju u američkoj saveznoj državi Juta odmah po poletanju iz Los Anđelesa, dok je drugi let iz Vašingtona preusmeren ka Halifaksu u Kanadi.\nOba aviona su bezbedno sletela na preusmerene aerodrome, dodao je Er Frans.\n“Letovi su preusmereni zbog anonimnih dojava o bombi. Lokalne aerodromske vlasti proveraju putnike i njihov prtljag”, navodi se u saopštenju francuske aviokompanije.\nFrancuski avioni i u utorak su bombardovali položaje “Islamske države” (IS) u Siriji, nakon što je francuski predsednik Fransoa Oland najavio je da će odgovor Francuske posle terorističkih napada 13. novembra u Parizu biti “nemilosrdan”.\nFrancuski ministar odbrane Žan-Iv le Drijan zatražio je u utorak u Briselu od zemalja EU da povećaju svoje učešće u nekim vojnim operacijama van Unije i njihovu podršku Francuskoj u borbi protiv “Islamske države” u Iraku i u Siriji.\n“Francuska traži od svojih evropskih partnera njihovu podršku… u meri u kojoj mogu da je pruže u borbi protiv Daeša (arapska skraćenica za “Islamsku državu”) u Iraku i u Siriji, i jače vojno učešće država članica u područjima u kojima Francuska učestvuje”, rekao je Le Drijan na sastanku ministara odbrane EU u Briselu, prenose ljudi iz njegovog okruženja.\n“Francuska traži pomoć u ovom teškom trenutku kada je EU napadnuta. Mislim da odgovor EU treba da bude da”, rekla je Mogerinijeva, koja je predsjedavala sastanku ministara odbrane, prema navodima jednog diplomate.\n“Anonimusi” objavili rat “Islamskoj državi”\nHakerska grupa “Anonimusi” saopštila je u utorak da je oborila više od 5.500 naloga na Tviteru koji pripadaju “Islamskoj državi”.\n“Zapodenuli su borbu sa ‘Anonimusima’ kada su napali Pariz i sada bi trebalo da očekuju naš potez”, rekao je on, dodavši da hakerska grupa “neće samo sedeti po strani i posmatrati kako se teroristički napadi izvode po svetu”.\n“Anonimusi” su u utorak objavili video snimak u kojem najavljuju da će “otpočeti najveću operaciju ikada” protiv IS, posle terorističkih napada u Parizu.\nTagovi: Parizteroristički napad


Zakon o opštem upravnom postupku - Profi Sistem Com\nZakon je objavljen u „Sl. glasniku RS“, br. 18/2016 i 95/2018-aut.tumačenje\nNAPOMENA: Ovaj zakon se primenjuje od 1. juna 2017. god.\nNAPOMENA: Ovaj član primenjuje se od 8. juna 2016. god.\nNAPOMENA: Narodna skupština Republike Srbije donela je Autentično tumačenje ovog člana koje je su objavljeno u „Sl. glasniku RS“, br. 95/2018\n(1) Dostavnica je potvrda o tome da je lično ili posredno dostavljanje izvršeno, koja sadrži lično ime i adresu lica i podatke kojim se indentifikuje uručeno pismeno. Potpisuju je dostavljač i primalac ili drugo lice kome je pismeno uručeno. Pored toga oni brojevima i slovima na dostavnici unose datum kada im je pismeno uručeno.\n(1) Stranka može da zahteva ponavljanje postupka u roku od 90 dana od saznanja za razlog za ponavljanje, odnosno u roku od šest meseci od objavljivanja odluke Ustavnog suda ili Evropskog suda za ljudska prava u „Službenom glasniku Republike Srbije”.\nDanom početka primene ovog zakona prestaje da važi Zakon o opštem upravnom postupku („Službeni list SRJ”, br. 33/97 i 31/01 i „Službeni glasnik RS”, broj 30/10).\nOvaj zakon stupa na snagu osmog dana od dana objavljivanja u „Službenom glasniku Republike Srbije”, a primenjuje se od 1. juna 2017. godine, izuzev odredaba čl. 9, 103. i 207. ovog zakona koje počinju da se primenjuju istekom 90 dana od dana stupanja na snagu ovog zakona.\nNa osnovu člana 8. stav 1. Zakona o Narodnoj skupštini („Službeni glasnik RS”, broj 9/10) i člana 194. stav 2. Poslovnika Narodne skupštine („Službeni glasnik RS”, broj 20/12 – prečišćen tekst),\nNarodna skupština Republike Srbije, na Četvrtoj sednici Drugog redovnog zasedanja u 2018. godini, održanoj 7. decembra 2018. godine, donela je\nAutentično tumačenje je objavljeno u „Sl. glasniku RS“, br. 95/2018 od 8. decembra 2018. god.\nPrema odredbi člana 22. stav 1. Zakona o opštem upravnom postupku („Službeni glasnik RS”, broj 18/16) koja glasi: „Upravni ugovor je dvostrano obavezan pisani akt koji, kad je to posebnim zakonom određeno, zaključuju organ i stranka i kojim se stvara, menja ili ukida pravni odnos u upravnoj stvari.”\nSaglasno odredbi člana 22. stav 2. navedenog zakona „Sadržina upravnog ugovora ne sme biti protivna javnom interesu niti pravnom interesu trećih lica.”\nOvo autentično tumačenje objaviti u „Službenom glasniku Republike Srbije”.\nJedna od novina Zakona o opštem upravnom postupku („Službeni glasnik RS“, broj 18/16; u daljem tekstu: ZUP) jeste i potpuno novo načelo iz člana 5. stav 3. U pitanju je načelo predvidivosti, kao jedan od osnovnih postulata principa „dobre uprave“, koji je promovisan aktima Evropske Unije (EU), pre svega Poveljom o osnovnim pravima EU iz 2000. godine i Evropskim kodeksom dobrog administrativnog ponašanja iz 2001. godine.\nPrema toj odredbi, „kada postupa u upravnoj stvari, organ vodi računa i o ranijim odlukama donetim u istim ili sličnim stvarima“. Pritom, formulaciju „vodi računa“ treba shvatiti u smislu „uzeće u obzir“. Možda je bilo primerenije tako i formulisati zakonsku normu jer se na predloženi način u većoj meri naglašava vezanost organa koji vodi postupak ranijim odlukama.\nVeć na prvi pogled se može zaključiti da ovo načelo predstavlja očiglednu nameru zakonodavca da potencijalnim podnosiocima zahteva za pokretanje upravnog postupka omogući da unapred, pre nego što taj postupak pokrenu, imaju određeno očekivanje u pogledu ishoda, odnosno meritorne odluke koju će organ javne vlasti doneti. Zahvaljujući tome, svaki će podnosilac zahteva moći da proceni da li mu se uopšte isplati da pokreće određeni upravni postupak ili ne. S druge strane, ako odluči da pokrene upravni postupak, ranije donete odluke organa mu mogu biti dragocen orijentir i u pogledu toga da li će mu zahtev biti usvojen u potpunosti ili delimično, ako je priznavao kakvo pravo strankama pod uslovom ili rokom, kakvi su bili ti uslovi odnosno koliki su bili rokovi i drugo. Samo se po sebi razume da je organ dužan da primeni ovo načelo i u onim upravnim postupcima koji se pokreću po službenoj dužnosti. I u tim postupcima stranka ima pravo da očekuje odluke kakve su ranije donošene u istim ili sličnim upravnim stvarima. Ukratko, ovo načelo pruža strankama viši stepen izvesnosti u pogledu odluke koju mogu da očekuju od organa, u odnosnu na ranije zakone o opštem upravnom postupku.\nMeđutim, primena ovog načela može dovesti do izvesnih nejasnoća, od kojih su se neke već i pojavile u praksi. U ovom radu želimo da ukažemo na tri situacije na koje treba obratiti posebnu pažnju, sa predlogom načina na koji mogu da se prevaziđu problemi do kojih one mogu dovesti:\nNajpre, osvrnućemo se na pitanje kako treba da postupi organ javne vlasti kada treba da odluči o nekom zahtevu ili po službenoj dužnosti u materiji za koju je ranije bio nadležan neki drugi organ. Drugim rečima, kada je organ koji vodi upravni postupak pravni sledbenik organa koji je ranije bio nadležan za donošenje odluka u toj materiji, da li je dužan da vodi računa i o ranijim odlukama svog pravnog prethodnika, donetim u istim ili sličnim stvarima? Recimo, do 31. decembra 2016. godine, ministarstvo za poslove vodoprivrede je bilo nadležno za donošenje jednog broja upravnih akata (vodnih uslova, vodnih saglasnosti i vodnih dozvola). Od 01. januara 2017. godine, izmenama i dopunama Zakona o vodama („Službeni glasnik RS“, broj 101/2016) izdavanje tih upravnih akata je prešlo u nadležnost javnih vodoprivrednih preduzeća. Da li su ta javna vodoprivredna preduzeća dužna da vode računa i o ranijim odlukama ministarstva za poslove vodoprivrede donetim u istim ili sličnim stvarima, kada odlučuju po zahtevima stranaka?\nKompletan tekst ovog komentara, kao i ostale komentare, sudsku praksu i službena mišljenja, kao i modele za praktičnu primenu Zakona o opštem upravnom postupku možete pronaći u okviru programa Propis Soft.\nU vezi sa ovim zakonom imamo 44 sudske prakse i službenih mišljenja\nU vezi sa ovim zakonom imamo 45 modela\nU vezi sa ovim zakonom imamo 20 štampanih izdanja